
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1890 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ωραρίου σε εικοσιτετράωρη βάση και 
κατά τις εργάσιμες ημέρες της εβδομάδας, καθώς 
και Σάββατα, Κυριακές και αργίες: α) των Οδη¬ 
γών της Διεύθυνσης Κρατικών Αυτοκινήτων και 
Επικοινωνιών, β) των υπαλλήλων της Διεύθυνσης 
Ηλεκτρονικής Επεξεργασίας Στοιχείων, και γ) των 
υπαλλήλων του Τμήματος Διοικητικής Μέριμνας 
της Διεύθυνσης Διοικητικού της Γ ενικής Διεύθυν¬ 
σης Διοικητικής Υποστήριξης της Γενικής Γραμ¬ 
ματείας Δημόσιας Διοίκησης και Ηλεκτρονικής 


Διακυβέρνησης. 1 

Κανονισμός Λειτουργίας και Διαχείρισης της Επι¬ 
τροπής Ανταγωνισμού. 2 


Χαρακτηρισμός των Δ.Δ. Βελανιδιών, Καστανέας, 
Ανω Καστανέας, Μεσοχωριού, Φαρακλού και Λα- 
χίου του Δήμου Βοιών Ν. Λακωνίας ως δυσπρό¬ 
σιτων περιοχών, που παρουσιάζουν δυσχέρειες 
στην πρόσβαση των μηχανικών μέσων και στην 
μεταφορά των υλικών για την επισκευή των ζη¬ 
μιών σε κτίρια, που επλήγησαν από τον σεισμό 


της 8ης Ιανουάριου 2006. 3 

Σύσταση οργανικών θέσεων προσωπικού ιδιωτικού 
δικαίου αορίστου χρόνου σε Δημόσιες Κεντρικές 
Βιβλιοθήκες, κατ’ εφαρμογή του π.δ. 164/2004.... 4 


ΑΠΟΦΑΣΕΙ Σ 

Αριθμ. ΔΙΔΚ/Φ.5.1/28736 

Καθορισμός ωραρίου σε εικοσιτετράωρη βάση και κατά 
τις εργάσιμες ημέρες της εβδομάδας, καθώς και Σάβ¬ 
βατα, Κυριακές και αργίες: α) των Οδηγών της Δι¬ 
εύθυνσης Κρατικών Αυτοκινήτων και Επικοινωνιών, 
β) των υπαλλήλων της Διεύθυνσης Ηλεκτρονικής 
Επεξεργασίας Στοιχείων, και γ) των υπαλλήλων του 
Τμήματος Διοικητικής Μέριμνας της Διεύθυνσης Δι¬ 
οικητικού της Γ ενικής Διεύθυνσης Διοικητικής Υπο¬ 
στήριξης της Γ ενικής Γ ραμματείας Δημόσιας Διοί¬ 
κησης και Ηλεκτρονικής Διακυβέρνησης. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις : 

α) του άρθρου 29 του ν. 2683/1999 (ΦΕΚ 19/Α/9.2.1999) 


29 Δεκεμβρίου 2006 
«Κύρωση του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ. και άλ¬ 
λες διατάξεις». 

β) του π.δ. 320/1988 (ΦΕΚ 149/Α/5.7.1988) «Οργανισμός 
των Υπηρεσιών του Υπουργείου Προεδρίας της Κυβέρ¬ 
νησης», όπως τροποποιήθηκε και συμπληρώθηκε μετα¬ 
γενέστερα. 

γ) του π.δ. 373/1995 (ΦΕΚ 201/Α/14.9.1995) «Συγχώνευση 
των Υπουργείων Προεδρίας της Κυβέρνησης και Εσωτε¬ 
ρικών στο Υπουργείο Εσωτερικών, Δημόσιας Διοίκησης 
και Αποκέντρωσης και καθορισμός των αρμοδιοτήτων 
του». 

δ) του π.δ. 400/1995 (ΦΕΚ 226/Α/1.11.1995) «Σύσταση Γε¬ 
νικής Γ ραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της». 

ε) του άρθρου 24, παρ. 1 του ν. 3200/2003 (ΦΕΚ 281/ 
Α79.12.2003) 

στ) του άρθρου 1 παρ. 6 του ν. 1157/1981 «Περί κυρώσε- 
ως της από 29 Δεκεμβρίου 1980 Πράξεως Νομοθετικού 
Περιεχομένου του Προέδρου της Δημοκρατίας «περί 
καθιερώσεως πενθημέρου εβδομάδος εργασίας των 
δημοσίων εν γένει υπηρεσιών και ρυθμίσεως συναφών 
θεμάτων» και τροποποιήσεως διατάξεων ταύτης» (ΦΕΚ 
126/Α'/12.5.1981) 

ζ) του άρθρου 8 παρ. 5 του ν. 2880/2001 (Φ.Ε.Κ. 9/Α') 
«Προγραμματισμός... και άλλες διατάξεις» 

η) του άρθρου 29Α, παρ. 2, εδάφιο πρώτο του 
ν. 1558/1985 (ΦΕΚ 137/Α728.7.1985), όπως προστέθηκε 
με το άρθρο 27 του ν. 2081/1992 (ΦΕΚ 154/Α710.9.1992) 
και αντικαταστάθηκε με την παρ. 2α του άρθρου 1 του 
ν. 2469/1997 «Περιορισμός και βελτίωση της αποτελε- 
σματικότητας των κρατικών δαπανών και άλλες διατά¬ 
ξεις» (ΦΕΚ 38/Α714.3.1997) 

θ) του άρθρου 23, παρ. 1 και 2 του ν. 1735/1987 «Προ¬ 
σλήψεις στο δημόσιο τομέα, κοινωνικός έλεγχος στη 
δημόσια διοίκηση, πολιτικά δικαιώματα και άλλες δια¬ 
τάξεις» (ΦΕΚ 195/Α711.11.1987) 

ι) του άρθρου 2, παρ. 4, εδάφιο (γ) του ν.δ. 2396/1953 
«Περί κανονισμού χρήσεως και κινήσεως αυτοκινήτων 
του Δημοσίου, των Οργανισμών Τοπικής Αυτοδιοίκησης 
και των εν γένει Νομικών Προσώπων Δημοσίου Δικαί¬ 
ου», σύμφωνα με τις οποίες επιτρέπεται κατ’ εξαίρεση 
η κίνηση κρατικών οχημάτων κάθε ημέρα και ώρα για 
λόγους: α) προσωπικής ασφάλειας υψηλών προσώπων 
και β) για την κίνηση ξένων προσωπικοτήτων. 

2. Το γεγονός ότι οι οδηγοί αυτοκινήτων που υπηρε¬ 
τούν στη Γ.Γ.Δ.Δ. και Η.Δ. του ΥΠ.ΕΣ.ΔΔ.Α. παρέχουν 
τις υπηρεσίες τους καθ’ όλο το 24ωρο, ανάλογα με τις 
υπηρεσιακές ανάγκες, διότι είτε α) είναι διατεθειμένοι 
στα Γραφεία Υπουργών, Υφυπουργών και Γενικών Γραμ- 
ματέων και εξυπηρετούν ανάγκες αυτών, είτε β) χρησι¬ 
μοποιούνται για την κάλυψη των αναγκών του φορέα, 
καθώς και σε αποστολές του Υπουργείου Εξωτερικών, 
για την κάλυψη των αναγκών μετακίνησης προσωπικο¬ 
τήτων από χώρες του εξωτερικού που επισκέπτονται 
επίσημα την Ελλάδα. 

3. Το γεγονός ότι η Διεύθυνση Ηλεκτρονικής Επεξερ¬ 
γασίας Στοιχείων έχει την ευθύνη για την αδιάλειπτη 
λειτουργία των Εξυπηρετητών (δοη/βΓε) της Γ.Γ.Δ.Δ. και 
Η.Δ., όντας η αρμόδια οργανική μονάδα για τη μηχανο¬ 
γραφική υποστήριξη της Υπηρεσίας, και πιο συγκεκρι¬ 
μένα, για τη συνολική λειτουργία του εσωτερικού δικτύ¬ 
ου Η/Υ και του δικτυακού τόπου (ννοάείΐο) της Γ.Γ.Δ.Δ. 
και Η.Δ., καθώς και την παροχή υπηρεσιών διαδικτύου 
(ίηΙθΓηοΙ) και ηλεκτρονικού ταχυδρομείου (θ-πηαίΙ). 

4. Το γεγονός ότι στο κτήριο της Γ.Γ.Δ.Δ. και Η.Δ., το 
οποίο αποτελεί κεντρικό κόμβο του «ΣΥΖΕΥΞΙΣ», έχουν 
εγκατασταθεί και λειτουργούν σε εικοσιτετράωρη 
βάση τα ενεργά στοιχεία του δικτύου (ΓουΐΘΓε, εννίΐοΐίθε, 
ίίΓονναΙΙε, κ.τ,λ.) τα οποία υποστηρίζονται από τη Διεύθυν¬ 
ση Ηλεκτρονικής Επεξεργασίας Στοιχείων και εξασφα¬ 
λίζουν την αδιάλειπτη πρόσβαση στο «ΣΥΖΕΥΞΙΣ» και 
το διαδίκτυο, και επομένως απαιτείται η απασχόληση 
των υπαλλήλων σε 24ωρη βάση. 

5. Το γεγονός ότι οι υπάλληλοι του Τμήματος Διοικητι¬ 
κής Μέριμνας της Διεύθυνσης Διοικητικού προσφέρουν 
τις υπηρεσίες τους σε 24ωρη βάση, λόγω της 24ωρης 
απασχόλησης των οδηγών της Διεύθυνσης Κρατικών 
Αυτοκινήτων και Επικοινωνιών και των υπαλλήλων της 
Διεύθυνσης Ηλεκτρονικής Επεξεργασίας Στοιχείων. 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Καθορίζουμε απασχόληση σε εικοσιτετράωρη βάση 
κατά τις εργάσιμες ημέρες της εβδομάδας, καθώς και 
Σάββατα, Κυριακές και αργίες α) των οδηγών της Δι¬ 
εύθυνσης Κρατικών Αυτοκινήτων και Επικοινωνιών, β) 
των υπαλλήλων της Διεύθυνσης Ηλεκτρονικής Επεξερ¬ 
γασίας Στοιχείων και γ) των υπαλλήλων του Τμήματος 
Διοικητικής Μέριμνας της Διεύθυνσης Διοικητικού της 
Γ ενικής Διεύθυνσης Διοικητικής Υποστήριξης της Γ ενι¬ 
κής Γραμματείας Δημόσιας Διοίκησης και Ηλεκτρονικής 
Διακυβέρνησης, προκειμένου να εξασφαλιστεί η ομαλή 
λειτουργία των Υπηρεσιών. 

2. Το ανωτέρω προσωπικό θα απασχολείται μέσα στα 
καθοριζόμενα όρια που προβλέπουν οι ισχύουσες δια¬ 
τάξεις περί ωραρίου εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 2006 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 


Αριθμ. 8275 (2) 

Κανονισμός Λειτουργίας και Διαχείρισης της Επιτρο¬ 
πής Ανταγωνισμού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 90 του π.δ. 63/2005 (ΦΕΚ 
Α' 98/22.4.2005) «Κωδικοποίηση της νομοθεσίας για την 
Κυβέρνηση και τα Κυβερνητικά Όργανα». 

2. Τις διατάξεις του άρθρου 8 παρ. 10 του ν. 703/1977 
«περί ελέγχου μονοπωλίων και ολιγοπωλίων και προ¬ 
στασίας του ελεύθερου ανταγωνισμού» (ΦΕΚ 278/ 
Α), όπως τροποποιήθηκε με το άρθρο 4 παρ. 10 του 
ν. 2296/1995 (ΦΕΚ 43/Α) και το άρθρο 1 παρ. 12 του 
ν. 2837/2000 (ΦΕΚ 178/Α). 

3. Τις διατάξεις του π.δ. 27/1996 (ΦΕΚ 19/Α) «Περί συγ- 
χωνεύσεως Υπουργείων Τουρισμού, Βιομηχανίας-Ενέρ- 
γειας και Τεχνολογίας και Εμπορίου, στο Υπουργείο 
Ανάπτυξης». 

4. Την υπ’ αριθμ. Β3-22/25.1.2006 (ΦΕΚ152/Β/9.2.2006) 
απόφαση του Υπουργού Ανάπτυξης «Διορισμός Μελών 
της Επιτροπής Ανταγωνισμού». 

5. Την υπ’ αριθμ. ΔΙΔΚ/Φ.1/2/6139/ΦΕΚ527/Β/24.03.2004 
κοινή απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτε¬ 
ρικών, Δημόσιας Διοίκησης και Αποκέντρωσης». 

6. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432/ 
Β/14.10.2005) κοινή απόφαση του Πρωθυπουργού και 
Υπουργού Οικονομικών για την «ανάθεση αρμοδιοτήτων 
στους Υφυπουργούς Οικονομικών». 

7. Την από 28.9.2006 απόφαση (Πρακτικά της 
989ης/28.9.2006 συνεδρίασης) της Επιτροπής Αντα¬ 
γωνισμού σχετικά με τον Κανονισμό Λειτουργίας και 
Διαχείρισής της. 

8. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Εκδίδουμε τον παρόντα κανονισμό που διέπει τις ερ¬ 
γασίες της Επιτροπής Ανταγωνισμού. 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΚΑΙ ΔΙΑΧΕΙΡΙΣΗΣ 
ΤΗΣ ΕΠΙΤΡΟΠΗΣ ΑΝΤΑΓΩΝΙΣΜΟΥ 

ΜΕΡΟΣ ΠΡΩΤΟ 
ΛΕΙΤΟΥΡΓΙΑ ΤΗΣ ΕΠΙΤΡΟΠΗΣ 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 1 

Νομική φύση και αρμοδιότητες 
της Επιτροπής Ανταγωνισμού 

1. Η Επιτροπή Ανταγωνισμού (εφεξής «Επιτροπή») 
είναι ανεξάρτητη αρχή με διοικητική και οικονομική 
αυτοτέλεια, έχει νομική προσωπικότητα και ικανότητα 
διαδίκου. 

Τα Μέλη της απολαμβάνουν προσωπικής και λειτουρ¬ 
γικής ανεξαρτησίας και κατά την άσκηση των αρμό- 

διοτήτων τους δεσμεύονται μόνο από το νόμο και τη 
συνείδησή τους. 

2. Η Επιτροπή αποφασίζει, γνωμοδοτεί και ενεργεί για 
θέματα που υπάγονται στην αρμοδιότητα της σύμφωνα 
με την κείμενη νομοθεσία. 

Αρθρο 2 

Συγκρότηση και λειτουργία της Επιτροπής 

1. Η Επιτροπή αποτελείται από έντεκα (11) Μέλη, διο¬ 
ριζόμενα κατά τις διατάξεις του άρθρου 8 παρ. 3 του 
ν. 703/1977. Τον Γραμματέα της Επιτροπής και τους 
αναπληρωτές του ορίζει ο Πρόεδρος της Επιτροπής. 

2. Η Επιτροπή ασκεί τα καθήκοντά της σε Ολομέλεια 
και σε δύο πενταμελή Τμήματα. Για τη λειτουργία των 
Τμημάτων απαιτείται προηγούμενη απόφαση της Ολο¬ 
μέλειας, σύμφωνα με το άρθρο 8 παρ. 11 του ν. 703/1977 
κατά την πρώτη συνεδρίαση του Σεπτεμβρίου και για 
ένα έτος. 

Αν για οποιονδήποτε λόγο δεν είναι δυνατή, ούτε με 
αναπλήρωση μελών η νόμιμη συγκρότηση Τμήματος, 
στο οποίο έχει εισαχθεί για συζήτηση μία υπόθεση ή 
αν, για σπουδαίο λόγο καθίσταται αδύνατη η λειτουρ¬ 
γία του, ο Πρόεδρος της Επιτροπής παραπέμπει την 
υπόθεση στο άλλο Τμήμα ή στην Ολομέλεια. 

3. Αν κάποια από τα Μέλη της Επιτροπής εκλείψουν 
ή αποχωρήσουν για οποιονδήποτε λόγο ή απολέσουν 
την ιδιότητα, βάσει της οποίας διορίσθηκαν και εφόσον 
τα λοιπά Μέλη επαρκούν ώστε να υπάρχει απαρτία, η 
Επιτροπή μπορεί να λειτουργήσει, όχι όμως για διάστη¬ 
μα μεγαλύτερο του τριμήνου. 

ΚΕΦΑΛΑΙΟ Β' 

ΣΥΝΕΔΡΙΑΣΕΙΣ ΤΗΣ ΕΠΙΤΡΟΠΗΣ 

Αρθρο 3 

Σύγκληση συνεδριάσεων 

1. Η Ολομέλεια και τα Τμήματα της Επιτροπής συνέρ¬ 
χονται σε συνεδρίαση μετά από πρόσκληση του Προ¬ 
έδρου της Επιτροπής. Στην πρόσκληση αναγράφεται 
ο χρόνος και ο τόπος της συνεδρίασης, καθώς και τα 
θέματα της ημερήσιας διάταξης. 

2. Η πρόσκληση μπορεί να αφορά περισσότερες της 
μίας συνεδριάσεις της Ολομέλειας και των Τμημάτων 
της Επιτροπής. Ως συνεδριάσεις θεωρούνται και οι δι¬ 
ασκέψεις καθώς και οι συζητήσεις επί διοικητικών και 
οργανωτικών θεμάτων ή άλλων θεμάτων αρμοδιότητας 
της Επιτροπής. Στις συζητήσεις αυτές συμμετέχουν και 
τα αναπληρωματικά Μέλη της Επιτροπής, εφόσον η πα¬ 
ρουσία τους κρίνεται απαραίτητη από τον Πρόεδρο. 

3. Συνεδρίαση της Ολομέλειας της Επιτροπής συγκα- 
λείται και εφόσον ζητηθεί από τέσσερα (4) τουλάχιστον 
Μέλη της, με έγγραφη αίτηση προς τον Πρόεδρο, στην 
οποία προσδιορίζονται και τα προς συζήτηση θέματα. 

Αρθρο 4 

Πρόσκληση μελών 

1. Στις συνεδριάσεις καλούνται τόσο τα τακτικά όσο 
και τα αναπληρωματικά Μέλη. Η πρόσκληση των ανα¬ 
πληρωματικών μελών γίνεται για την περίπτωση απου¬ 
σίας ή κωλύματος των τακτικών μελών. Τα τακτικά Μέλη 
οφείλουν να ενημερώνουν εγκαίρως τον Γραμματέα 


και τους αναπληρωτές τους για τυχόν κώλυμά τους να 
παρίστανται στη συνεδρίαση. 

2. Ο Γραμματέας κοινοποιεί την πρόσκληση στα Μέλη 
με επιμελητή ή μέσω ταχυδρομείου ή με τηλεομοιοτυπία 
(ΐαχ) ή ηλεκτρονικό ταχυδρομείο (θ-πιαίΙ) ή άλλο πρό¬ 
σφορο μέσο, τουλάχιστον 48 ώρες πριν από την πρώτη 
συνεδρίαση που αυτή αφορά. 

3. Κατόπιν εντολής του Προέδρου η πρόσκληση των 
μελών μπορεί, κατ’ εξαίρεση και σε έκτακτες περιπτώ¬ 
σεις, να γίνεται χωρίς τήρηση της παραπάνω προθε¬ 
σμίας και με τηλεφώνημα υπαλλήλου της Γραμματείας, 
ο οποίος καταχωρεί σχετική σημείωση σε ειδικό βιβλίο 
που τηρείται για το σκοπό αυτό και φέρει χρονολογία 
και υπογραφή του υπαλλήλου. 

4. Εφόσον Μέλος της Επιτροπής έχει δηλώσει εγ- 
γράφως κώλυμα συμμετοχής σε συνεδριάσεις που θα 
διεξαχθούν κατά τη διάρκεια συγκεκριμένης χρονικής 
περιόδου, δεν απαιτείται πρόσκληση του Μέλους αυτού 
στις συνεδριάσεις της εν λόγω περιόδου. 

5. Αν υπάρχουν πλημμέλειες ως προς την πρόσκληση 
Μέλους, η Επιτροπή συνεδριάζει νόμιμα, αν το συγκε¬ 
κριμένο Μέλος είναι παρόν και δεν αντιλέγει για την 
πραγματοποίηση της συνεδρίασης. 

Αρθρο 5 

Λοιπά ζητήματα συνεδριάσεων της Επιτροπής 

1. Κατά τη συνεδρίαση της Ολομέλειας και των Τμη¬ 
μάτων επιτρέπεται η προσθήκη θεμάτων στην ημερήσια 
διάταξη, εφόσον παρίστανται όλα τα τακτικά μέλη και 
συμφωνούν. 

2. Η Επιτροπή δεν συνεδριάζει κατά το μήνα Αύγουστο, 
εκτός εάν συντρέχει λόγος κατεπείγοντος, κατά την 
κρίση του Προέδρου της Επιτροπής. 

3. Οι συνεδριάσεις της Επιτροπής δεν είναι δημόσιες. 

ΚΕΦΑΛΑΙΟ Γ 

ΛΟΓΟΙ ΑΠΟΚΛΕΙΣΜΟΥ ΜΕΛΩΝ ΤΗΣ ΕΠΙΤΡΟΠΗΣ, 

ΔΗΛΩΣΕΙΣ ΑΠΟΧΗΣ ΚΑΙ ΑΙΤΗΣΕΙΣ ΕΞΑΙΡΕΣΗΣ 

Αρθρο 6 

Λόγοι αποκλεισμού Μέλους 

1. Τα Μέλη της Επιτροπής αποκλείονται από την 
άσκηση των καθηκόντων τους σε υπόθεση α) από την 
έκβαση της οποίας έχουν άμεσο ή έμμεσο συμφέρον 
ή β) στην οποία έχουν αναμιχθεί αυτοπροσώπως ή δια 
παρενθέτου προσώπου με οποιονδήποτε τρόπο, όπως 
λχ. με την ιδιότητα του πληρεξουσίου, αντιπροσώπου, 
εκπροσώπου, συμβούλου, μάρτυρα, πραγματογνώμονα 
ή νομικού παραστάτη. 

2. Τα Μέλη αποκλείονται επίσης από την άσκηση των 
καθηκόντων τους εφόσον ένα από τα μέρη ή άλλο συνδε¬ 
όμενο με την υπόθεση πρόσωπο α) έχει την ιδιότητα του 
συζύγου ή συγγενούς τους εξ αίματος ή εξ αγχιστείας, κατ’ 
ευθείαν μεν γραμμή απεριορίστως, εκ πλαγίου δε μέχρι και 
τετάρτου βαθμού, ή β) είναι πρόσωπο με το οποίο έχουν 
ιδιαίτερο δεσμό ή ιδιάζουσα σχέση ή εχθρότητα. 

Αρθρο 7 

Κοινές διατάξεις για τις δηλώσεις αποχής 
και τις αιτήσεις εξαίρεσης 

1. Για τον αποκλεισμό Μέλους από την άσκηση των 

καθηκόντων του κατά τα ανωτέρω απαιτείται υποβολή 
δήλωσης αποχής από το ίδιο ή αίτηση εξαίρεσης από 
ενδιαφερόμενο μέρος. Η δήλωση αποχής και η αίτηση 
εξαίρεσης είναι έγγραφες και υποβάλλονται στον Πρό¬ 
εδρο της Επιτροπής ή, εφόσον αφορούν τον Πρόεδρο, 
στον αναπληρωτή του. 

2. Η Επιτροπή μπορεί να αποφασίσει τον αποκλεισμό 
Μέλους και αυτεπαγγέλτως, μετά από πρόταση του 
Προέδρου της. 

3. Εφόσον υποβληθεί για συγκεκριμένη υπόθεση δή¬ 
λωση αποχής ή αίτηση εξαίρεσης ή κινηθεί η μετά από 
πρόταση του Προέδρου αυτεπάγγελτη διαδικασία, η 
υπόθεση δεν συζητείται πριν ληφθεί απόφαση για τη 
δήλωση αποχής ή την αίτηση εξαίρεσης ή πριν κατα- 
λήξει η κατά τα ανωτέρω αυτεπάγγελτη διαδικασία. 
Επίσης το Μέλος, στο οποίο αφορά η δήλωση αποχής 
ή η αίτηση εξαίρεσης ή η αυτεπάγγελτη κίνηση της 
διαδικασίας οφείλει να απέχει από κάθε διαδικαστική 
πράξη σχετική με τη συγκεκριμένη υπόθεση. 

4. Αν συμπέσει δήλωση αποχής και αίτηση εξαίρεσης 
για το ίδιο Μέλος, προηγείται η απόφαση για τη δήλω¬ 
ση αποχής. Αν η δήλωση αποχής γίνει δεκτή, η αίτηση 
εξαίρεσης τίθεται στο αρχείο με πράξη του Προέδρου 
ή, αν πρόκειται για δήλωση του ιδίου, με πράξη του 
αναπληρωτή του. Αν η δήλωση αποχής δεν γίνει δεκτή, 
εκδικάζεται κανονικά η αίτηση εξαίρεσης. 

5. Η κατά την παρ. 2 του παρόντος άρθρου αυτεπάγ¬ 
γελτη κίνηση της διαδικασίας από τον Πρόεδρο της 
Επιτροπής αναστέλλεται εφόσον υποβληθεί δήλωση 
αποχής ή αίτηση εξαίρεσης, τίθεται δε στο αρχείο με 
πράξη του Προέδρου εφόσον ληφθεί απόφαση για τη 
δήλωση αποχής ή την αίτηση εξαίρεσης 

6. Αν ανακύψει αδυναμία συγκρότησης Τμήματος της 
Επιτροπής για να κρίνει, κατά τα οριζόμενα κατωτέ¬ 
ρω στα άρθρα 8 και 9, δηλώσεις αποχής ή αιτήσεις 
εξαίρεσης, ο Πρόεδρος παραπέμπει την υπόθεση στην 
Ολομέλεια. 

7. Σε περίπτωση ταυτόχρονου αποκλεισμού του Προ¬ 
έδρου της Επιτροπής και του αναπληρωτή αυτού, στην 
Ολομέλεια προεδρεύει το αρχαιότερο Μέλος της Επι¬ 
τροπής και επί ίσης θητείας το Μέλος της Επιτροπής 
που προηγείται κατά σειρά διορισμού στην αντίστοιχη 
Υπουργική Απόφαση. 

Άρθρο 8 

Ειδικές διατάξεις για τις δηλώσεις αποχής 

1. Η δήλωση αποχής πρέπει να περιέχει, κατά τρόπο 
σαφή και ορισμένο, τους λόγους αποχής ή τυχόν λόγους 
ευπρέπειας που τη θεμελιώνουν. 

2. Το Μέλος έχει υποχρέωση να προβεί στη δήλωση 
αποχής οποτεδήποτε λάβει γνώση των λόγων αποκλει¬ 
σμού ή κρίνει ότι συντρέχουν οι κατά την παρ.1 λόγοι ευ¬ 
πρέπειας. Αν αυτό συμβεί κατά ή μετά τη συζήτηση της 
υπόθεσης, εφαρμόζεται το άρθρο 15 παρ. 2 του Κώδικα 
Διοικητικής Διαδικασίας (ν. 2690/1999, όπως ισχύει). 

3. Για τη δήλωση αποχής αποφαίνεται κατά περί¬ 
πτωση η Ολομέλεια ή το Τμήμα, ενώπιον του οποίου 
συζητείται η κύρια υπόθεση, και χωρίς τη συμμετοχή 
στη σύνθεση της Επιτροπής του Μέλους που υπέβαλε 
τη δήλωση, το οποίο όμως δικαιούται να παράσχει και 
προφορικά εξηγήσεις στην Επιτροπή. 


Αρθρο 9 

Ειδικές διατάξεις για τις αιτήσεις εξαίρεσης 

1. Η αίτηση εξαίρεσης υποβάλλεται από το ενδιαφε¬ 
ρόμενο μέρος αυτοπροσώπως ή από πληρεξούσιο με 
ειδική πληρεξουσιότητα, πρέπει δε να περιέχει, κατά 
τρόπο σαφή και ορισμένο, τους λόγους εξαίρεσης που 
τη θεμελιώνουν ή τους τυχόν συγκεκριμένους πραγ¬ 
ματικούς λόγους που δημιουργούν αμφιβολία ως προς 
την αμερόληπτη άσκηση των καθηκόντων Μέλους της 
Επιτροπής. 

2. Η αίτηση εξαίρεσης υποβάλλεται μέχρι την έναρξη 
της συζήτησης. 

3. Η αίτηση εξαίρεσης ανακοινώνεται με την υποβολή 
της στο Μέλος που αφορά. 

4. Αν ζητείται η εξαίρεση ολόκληρου Τμήματος της 
Επιτροπής, η αίτηση υποβάλλεται οκτώ (8) τουλάχιστον 
ημέρες πριν από τη συζήτηση. 

5. Είναι απαράδεκτη η αίτηση εξαίρεσης όλων των 
τακτικών και αναπληρωματικών μελών της Επιτροπής 
ή τόσων μελών, ώστε με τον αριθμό που απομένει να 
μη καθίσταται δυνατή η επίτευξη απαρτίας στην Ολο¬ 
μέλεια της Επιτροπής. 

6. Η εκδίκαση της αίτησης εξαίρεσης γίνεται κατά 
περίπτωση από την Ολομέλεια ή το Τμήμα ενώπιον του 
οποίου συζητείται η κύρια υπόθεση, κατά την ημερομη¬ 
νία της συζήτησης και πριν από την έναρξή της, παρου¬ 
σία των αιτούντων και χωρίς συμμετοχή στη σύνθεση 
της Επιτροπής του Μέλους που η αίτηση εξαίρεσης 
αφορά. Το Μέλος όμως αυτό δικαιούται να παράσχει 
προφορικά ή γραπτά εξηγήσεις στην Επιτροπή. Η προ¬ 
απόδειξη είναι υποχρεωτική για τους αιτούντες και η 
παραίτηση από την αίτηση δεν επιτρέπεται. 

7. Αν κάποιος από τους λόγους εξαίρεσης κριθεί βάσι¬ 
μος, η Επιτροπή με απόφασή της, η οποία καταγράφεται 
στα πρακτικά, αποκλείει το Μέλος από την άσκηση των 
καθηκόντων του στη συγκεκριμένη υπόθεση, άλλως η 
αίτηση απορρίπτεται. 

ΚΕΦΑΛΑΙΟ Δ' 

ΔΙΑΔΙΚΑΣΙΑ ΣΥΖΗΤΗΣΗΣ ΥΠΟΘΕΣΕΩΝ 
ΣΤΗΝ ΕΠΙΤΡΟΠΗ 

Αρθρο 10 

Εισαγωγή των υποθέσεων προς συζήτηση 
στην Επιτροπή 

1. Ο Πρόεδρος ορίζει για κάθε υπόθεση εάν αυτή θα 
συζητηθεί στην Ολομέλεια ή σε Τμήμα και προσδιορίζει 
συγχρόνως τον χρόνο και τον τόπο της συζήτησης αυτής. 
Συγκαλεί κατόπιν την Επιτροπή σε συνεδρίαση κατά τα 
οριζόμενα στο άρθρο 3 του παρόντος Κανονισμού. 

Το Τμήμα δύναται σε οποιοδήποτε στάδιο της διαδικα¬ 
σίας να παραπέμψει την υπόθεση στην Ολομέλεια εφόσον 
διαπιστώσει ότι εγείρεται ζήτημα μείζονος σημασίας. 

2. Ο Γραμματέας της Επιτροπής καταχωρίζει τα εν 
λόγω στοιχεία στο ηλεκτρονικό αρχείο συνεδριάσεων, 
στην ιστοσελίδα της Επιτροπής και κλητεύει τα μέρη 
στη συνεδρίαση κατά την οποία θα συζητηθεί η υπό¬ 
θεσή τους. 

3. Η κλήτευση είναι έγγραφη και επιδίδεται στα μέρη 
εντός της προθεσμίας του άρθρου 8 παρ. 14 ν. 703/1977, 
και πάντως τουλάχιστον 60 ημέρες πριν από τη συνε- 

δρίαση, εκτός αν συντρέχει περίπτωση κατεπείγοντος 
του άρθρου 4δ παρ. 9 του ίδιου νόμου. 

4. Για τα ασφαλιστικά μέτρα του άρθρου 9 παρ. 5 
του ν. 703/1977 και τις αιτήσεις παρέκκλισης του άρ¬ 
θρου 4ε παρ. 3 του ίδιου νόμου, η προθεσμία κλήτευ- 
σης καθορίζεται κατά περίπτωση από τον Πρόεδρο της 
Επιτροπής. 

5. Σε κάθε περίπτωση, εφόσον οι κλητεύσεις έγιναν 
νόμιμα και εμπρόθεσμα, η υπόθεση συζητείται και χωρίς 
την παρουσία των κλητευθέντων, εκτός εάν η Επιτρο¬ 
πή θεωρήσει απαραίτητη την παρουσία τους. Κατά τα 
λοιπά εφαρμόζεται το άρθρο 8 παρ. 14 εδάφ. β' του ν. 
703/1977. 

6. Σε περίπτωση παράλειψης, μη προσήκουσας ή μη 
εμπρόθεσμης κλήτευσης το μέρος που δεν παρέστη στη 
συζήτηση της υπόθεσης δικαιούται να υποβάλει στην 
Επιτροπή αίτηση επανασυζήτησης, μέσα σε προθεσμία 
δεκαπέντε ημερών από την ημερομηνία κοινοποίησης 
σε αυτό της απόφασης της Επιτροπής. 

Αρθρο 11 

Εισήγηση - Προθεσμία κατάθεσης Υπομνημάτων 

1. Η Εισήγηση της Γ ενικής Διεύθυνσης Ανταγωνισμού 
επιδίδεται στα μέρη με επιμέλεια της Γραμματείας της 
Επιτροπής μαζί με την κλήτευση. 

2. Τα μέρη οφείλουν να καταθέσουν επί ποινή απα- 
ραδέκτου στη Γραμματεία της Επιτροπής το αργότε¬ 
ρο τριάντα ημέρες (30) πριν από τη συζήτηση γραπτό 
υπόμνημα, με το οποίο να διατυπώνουν τις απόψεις 
τους, να δηλώνουν εάν επιθυμούν να ασκήσουν το δι¬ 
καίωμα προφορικής ακρόασης, να ανακοινώνουν το όνο¬ 
μα του νομίμου εκπροσώπου τους και τον αριθμό των 
μαρτύρων, δηλώνοντας το αντικείμενο επί του οποίου 
θα εξετασθούν και αιτιολογώντας ειδικώς την ανάγκη 
εξέτασής τους, ενώπιον της Επιτροπής. Ο αριθμός των 
μαρτύρων δεν επιτρέπεται να υπερβαίνει για κάθε διάδι¬ 
κο μέρος τους τρεις. Η Επιτροπή διατηρεί την ευχέρεια 
να περιορίσει τον αριθμό των προτεινόμενων μαρτύρων 
με απόφασή της που λαμβάνεται κατά τη συζήτηση 
της υπόθεσης. Εντός της ίδιας προθεσμίας τα μέρη 
οφείλουν επί ποινή απαραδέκτου να προσκομίσουν και 
όλα τα αποδεικτικά μέσα και διαδικαστικά έγγραφα που 
επικαλούνται. Η Επιτροπή σε κάθε περίπτωση διατηρεί 
την ευχέρεια να αποφασίσει τη διεξαγωγή προφορικής 
ακροάσεως. 

3. Η κατάθεση γίνεται στον αρμόδιο υπάλληλο της 
Γραμματείας της Επιτροπής, ο οποίος βεβαιώνει με επι- 
σημείωση τη χρονολογία της κατάθεσης του υπομνή¬ 
ματος. Κάθε μέρος δικαιούται να λάβει αντίγραφα των 
απόψεων του άλλου μέρους και των σχετικών εγγράφων 
που έχει προσκομίσει, με την επιφύλαξη του άρθρου 19 
του παρόντος. 

4. Οι αντικρούσεις από τα μέρη γίνονται με προσθήκη 
στο υπόμνημα, οι οποίες κατατίθενται το αργότερο 
δεκαπέντε (15) ημέρες πριν από τη συζήτηση της υπό¬ 
θεσης, οπότε κλείνει ο φάκελος και παραδίδεται στον 
Πρόεδρο του Τμήματος ή της Ολομέλειας. 

5. Για τα ασφαλιστικά μέτρα του άρθρου 9 παρ. 5 του 
ν. 703/1977 και τις αιτήσεις παρέκκλισης του άρθρου 4ε 
παρ. 3 του ιδίου νόμου, η προθεσμία κατάθεσης υπομνή¬ 
ματος καθορίζεται κατά περίπτωση από τον Πρόεδρο 
της Επιτροπής. 


Αρθρο 12 

Ασφαλιστικά μέτρα -Προσωρινή Διαταγή 

Στο πλαίσιο της αρμοδιότητας λήψεως ασφαλιστικών 
μέτρων η Επιτροπή μπορεί να εκδώσει προσωρινή δια¬ 
ταγή. Η προσωρινή διαταγή εκδίδεται αυτεπαγγέλτως ή 
μετά από την υποβολή σχετικού αιτήματος, με απόφαση 
της Επιτροπής και ισχύει το αργότερο έως την έκδοση 
της απόφασης επί των ασφαλιστικών μέτρων. Η Επιτρο¬ 
πή καλεί σε ακρόαση το φυσικό ή νομικό πρόσωπο κατά 
του οποίου στρέφεται η προσωρινή διαταγή. Κατά τα 
λοιπά εφαρμόζεται η διάταξη του άρθρου 6 του Κώδικα 
Διοικητικής Διαδικασίας (ν. 2690/1999, όπως ισχύει). 

Αρθρο 13 

Ανάληψη δεσμεύσεων σύμφωνα με το άρθρο 9 
παρ. 1(β) ν. 703/1977 

1. Οι ενδιαφερόμενες επιχειρήσεις ή ενώσεις επιχειρή¬ 
σεων δηλώνουν, το αργότερο με το γραπτό υπόμνημά 
τους εάν επιθυμούν να αναλάβουν δεσμεύσεις για την 
παύση της ερευνηθείσας στην εισήγηση της Γ ενικής Δι¬ 
εύθυνσης Ανταγωνισμού συμπεριφοράς και αναφέρουν 
περιληπτικώς τα προτεινόμενα μέτρα. 

2. Πρόταση για ανάληψη δεσμεύσεων που υποβάλ¬ 
λεται σε μεταγενέστερο χρονικό σημείο δεν είναι πα¬ 
ραδεκτή. Ειδικώς στην περίπτωση της διαδικασίας για 
τη λήψη ασφαλιστικών μέτρων, η πρόταση μπορεί να 
υποβληθεί και κατά τη διάρκεια της διαδικασίας ενώπιον 
της Επιτροπής. 

3. Τα υπόλοιπα μέρη λαμβάνουν αντίγραφο των προ- 
τεινόμενων δεσμεύσεων και εκφράζουν τις απόψεις τους 
επ’ αυτών με την προβλεπόμενη στο άρθρο 11 παρ. 4 
αντίκρουση. 

4. Η Γ ενική Διεύθυνση Ανταγωνισμού υποβάλλει στην 
Επιτροπή εισήγηση, πέντε ημέρες πριν από την ορισθεί- 
σα δικάσιμο εξέταση της υπόθεσης για την αποδοχή ή 
μη των προτεινομένων δεσμεύσεων ή την τροποποίηση 
αυτών. Κατά τα λοιπά εφαρμόζονται αναλόγως οι δια¬ 
τάξεις του άρθρου 20 παρ. 4 και 5. 

5. Αν η Επιτροπή κρίνει επαρκείς τις προτεινόμενες 
δεσμεύσεις, εκδίδει απόφαση αποδοχής με την οποία 
οι δεσμεύσεις καθίστανται υποχρεωτικές. Αν αντιθέτως 
τις κρίνει ανεπαρκείς, η Επιτροπή προχωρεί αμέσως στη 
συζήτηση της υπόθεσης ή καλεί τις ενδιαφερόμενες 
επιχειρήσεις να προβούν στις απαραίτητες τροποποιή¬ 
σεις εντός προθεσμίας 10 ημερών. Σε περίπτωση που οι 
ενδιαφερόμενες δεν επιφέρουν εμπροθέσμως τις απα¬ 
ραίτητες τροποποιήσεις ή οι τροποποιήσεις κριθούν εκ 
νέου ανεπαρκείς, η Επιτροπή προχωρεί στη συζήτηση 
της υπόθεσης. 

Αρθρο 14 

Έκθεμα 

1. Οι κατά το άρθρο 10 του παρόντος Κανονισμού 
εισαγόμενες προς συζήτηση υποθέσεις αναγράφονται 
σε έκθεμα που καταρτίζει ο Γραμματέας για κάθε συ¬ 
νεδρίαση της Επιτροπής και μεριμνά για την ανάρτησή 
του έξω από την αίθουσα συνεδριάσεων την ημέρα της 
συνεδρίασης. 

2. Δεν προκαλεί ακυρότητα της διαδικασίας η μη 
ανάρτηση του εκθέματος ή η μη μνεία σε αυτό συγκε- 

κριμένης υπόθεσης ή η κατά την κρίση της Επιτροπής 
αλλαγή της σειράς συζήτησης των υποθέσεων. 

Αρθρο 15 

Αναβολή συζήτησης υπόθεσης 

1. Η προσδιορισθείσα με την κλήτευση συζήτηση σε 
τακτή ημέρα δεν αναβάλλεται, εκτός αν η Επιτροπή το 
αποφασίσει αυτεπαγγέλτως ή κατόπιν προσηκόντως 
αιτιολογημένου για σοβαρό λόγο αιτήματος ενδιαφε¬ 
ρομένου μέρους υποβαλλομένου πριν από τη συζήτηση. 
Οι συζητήσεις εξ αναβολής ορίζονται εντός μηνός από 
την πρώτη ορισθείσα συζήτηση. 

2. Η συζήτηση αναβάλλεται υποχρεωτικά αν οποιο- 
δήποτε από τα μέρη δεν έχει κλητευθεί νόμιμα, εκτός 
αν παρίσταται και δεν αντιλέγει. 

3. Σε κάθε περίπτωση αναβολής της συζήτησης η Επι¬ 
τροπή ορίζει νέα ημερομηνία συζήτηση, για την οποία 
κλητεύονται μόνο τα μέρη που απούσιαζαν κατά τη 
συνεδρίαση και δεν είχαν κλητευθεί νόμιμα. 

Αρθρο 16 

Τρόπος παράστασης - Νομιμοποιητικά έγγραφα 

1. Κατά την εκφώνηση της υπόθεσης τα μέρη δη¬ 
λώνουν εάν παρίστανται αυτοπροσώπως, μετά ή δια 
πληρεξουσίου δικηγόρου. 

2. Αν ως την πρώτη συζήτηση δεν έχουν υποβληθεί 
τα στοιχεία νομιμοποίησης ή τα υποβληθέντα δεν είναι 
πλήρη, η Επιτροπή προχωρεί στη συζήτηση, χορηγώ¬ 
ντας εύλογη προθεσμία για την υποβολή τους. 

3. Η νομιμοποίηση των πληρεξούσιων δικηγόρων γί¬ 
νεται είτε με καταχωριζόμενη στα πρακτικά προφορική 
δήλωση των μερών ή του νομίμου εκπροσώπου τους 
κατά την πρώτη συνεδρίαση επί της υπόθεσης είτε με 
ειδικό συμβολαιογραφικό πληρεξούσιο. 

4. Ο πληρεξούσιος δικηγόρος είναι και αντίκλητος, αν 
η κατοικία του ή η επαγγελματική του εγκατάσταση 
βρίσκονται στην Αθήνα. 

5. Για τις πράξεις της προδικασίας θεωρείται ότι υπάρ¬ 
χει πληρεξουσιότητα, εφόσον επακολουθήσει η νομιμο¬ 
ποίηση του πληρεξουσίου ή εμφανισθεί στη συζήτηση 
το ενδιαφερόμενο μέρος ή ο νόμιμος εκπρόσωπός του 
και δηλώσει ότι εγκρίνει τη διενέργειά τους. 

Αρθρο 17 
Διερμηνεία 

1. Για τα μέρη και τους μάρτυρες που αγνοούν την ελ¬ 
ληνική γλώσσα, προσλαμβάνεται διερμηνέας, ο οποίος 
ορκίζεται ενώπιον της Επιτροπής, κατά το άρθρο 408 
Κ.Πολ.Δ., ότι θα ασκήσει το καθήκον του πιστά και με 
ακρίβεια. 

2. Ο διερμηνέας διορίζεται από τον Πρόεδρο, μπορεί 
δε να εξαιρεθεί για τους αυτούς λόγους που μπορούν 
να εξαιρεθούν και τα Μέλη της Επιτροπής. 

3. Οι δαπάνες διερμηνείας βαρύνουν το ενδιαφερό¬ 
μενο μέρος. 

Αρθρο 18 

Από κοινού εξέταση υποθέσεων 

Η Επιτροπή μπορεί κατόπιν αιτήματος της Γενικής 
Διεύθυνσης Ανταγωνισμού ή των μερών να διατάξει 


την από κοινού εξέταση ή το χωρισμό υποθέσεων που 
πρόκειται να εισαχθούν ή εκκρεμούν ενώπιον της. 

Αρθρο 19 

Φάκελοι εκκρεμών υποθέσεων - απόρρητα στοιχεία 

1. Σε όλες τις περιπτώσεις υποβολής ή συλλογής πλη¬ 
ροφοριών κατ’ εφαρμογή των διατάξεων του ν. 703/1977, 
τα φυσικά ή νομικά πρόσωπα, τα οποία υποβάλλουν ή 
από τα οποία συλλέγονται οι πληροφορίες, προσδιο¬ 
ρίζουν με αιτιολογημένη αίτησή τους στη Γενική Δι¬ 
εύθυνση Ανταγωνισμού τις πληροφορίες, τα έγγραφα 
και τα μέρη των εγγράφων, που περιέχουν απόρρητα 
στοιχεία, και τα προσκομίζουν σε χωριστή μη εμπιστευ- 
τική εκδοχή αυτών. 

Σε όλες τις περιπτώσεις υποβολής ή συλλογής πλη¬ 
ροφοριών κατ’ εφαρμογή των διατάξεων του ν. 703/1977, 
τα φυσικά ή νομικά πρόσωπα στα οποία αφορούν οι εν 
λόγω πληροφορίες καλούνται από τη Γ ενική Διεύθυνση 
Ανταγωνισμού, να προσδιορίσουν αιτιολογημένα, μέσα 
σε εύλογη προθεσμία, τις πληροφορίες, τα έγγραφα 
και τα μέρη των εγγράφων, που περιέχουν απόρρητα 
στοιχεία, προσκομίζοντάς τα ταυτόχρονα σε χωριστή 
μη εμπιστευτική εκδοχή αυτών. 

Οι πληροφορίες, τα έγγραφα και τα μέρη των εγ¬ 
γράφων, για τα οποία δεν υποβλήθηκε η ανωτέρω αι¬ 
τιολογημένη αίτηση ή τα οποία δεν προσκομίστηκαν 
σε χωριστή μη εμπιστευτική εκδοχή, θεωρούνται ως 
μη απόρρητα. 

2. Η Γ ενική Διεύθυνση Ανταγωνισμού κάνει προσωρινώς 
δεκτά τα αιτήματα που κρίνει επαρκώς αιτιολογημένα. 
Σε διαφορετική περίπτωση, γνωστοποιεί στην αιτούσα 
επιχείρηση ότι απορρίπτει το αίτημα εμπιστευτικής 
αντιμετώπισης εν άλω ή εν μέρει. Η Γ ενική Διεύθυνση 
Ανταγωνισμού μπορεί να ανακαλέσει την προσωρινή 
αποδοχή αιτήματος εμπιστευτικής αντιμετώπισης εν 
όλω ή εν μέρει, και κατά τη διάρκεια της διαδικασίας. 
Σε περίπτωση απόρριψης του αιτήματος ή ανάκλησης 
της προσωρινής αποδοχής αυτού, η Γ ενική Διεύθυνση 
Ανταγωνισμού γνωστοποιεί εγγράφως στην επιχείρηση 
την πρόθεσή της για αποκάλυψη των πληροφοριών, 
εκθέτει τους σχετικούς λόγους και τάσσει προθεσμία 
εντός της οποίας η επιχείρηση μπορεί να αποστείλει 
εγγράφως τις απόψεις της. Εάν μετά την υποβολή των 
απόψεων αυτών, εξακολουθεί να υφίσταται διαφωνία, 
ο Πρόεδρος της Επιτροπής αποφασίζει επί του χαρα¬ 
κτηρισμού του εγγράφου ή της πληροφορίας. 

3. Τα συναφή με την υπόθεση στοιχεία που συλλέγει 
η Γ ενική Διεύθυνση Ανταγωνισμού κατά τη διερεύνηση 
αυτής αποτελούν τμήμα του φακέλου της υπόθεσης. 

4. Τα πρόσωπα κατά των οποίων στρέφονται οι καταγ¬ 
γελίες ή τα οποία γνωστοποίησαν συγκέντρωση έχουν 
δικαίωμα πρόσβασης στα μη απόρρητα στοιχεία του 
φακέλου μετά την κοινοποίηση της κλήτευσης κατά το 
άρθρο 8 παράγραφος 14 του ν. 703/1977. Κατ’ εξαίρεση, 
αντίγραφα καταγγελιών λαμβάνονται από αυτά και πριν 
από την κοινοποίηση της κλήτευσης. 

Εφόσον η πρόσβαση σε έγγραφα, που περιέχουν 
απόρρητα στοιχεία επιχειρήσεων, είναι απολύτως ανα¬ 
γκαία για την άσκηση των δικαιωμάτων άμυνας ενός 
ή περισσοτέρων από τα πρόσωπα κατά των οποίων 
στρέφονται οι καταγγελίες, μετά από αίτηση αυτών, 
ο Πρόεδρος με αιτιολογημένη απόφασή του παρέχει 
πρόσβαση στα έγγραφα αυτά εν όλω ή εν μέρει και 

μόνο στο καταγγελλόμενο πρόσωπο για την άσκηση 
των δικαιωμάτων άμυνας του οποίου κρίθηκε απολύτως 
αναγκαία η πρόσβαση στα απόρρητα αυτά στοιχεία. 

5. Τα φυσικά ή νομικά πρόσωπα, που υπέβαλλαν κα¬ 
ταγγελία, έχουν δικαίωμα πρόσβασης στα μη απόρρη¬ 
τα στοιχεία του φακέλου μετά την κοινοποίηση της 
κλήτευσης κατά το άρθρο 8 παράγραφος 14 του ν. 
703/1977. 

6. Οι τρίτοι δεν έχουν πρόσβαση στους φακέλους 
των υποθέσεων, που εκκρεμούν ενώπιον της Επιτροπής. 
Κατά τα λοιπά, εφαρμόζονται οι διατάξεις του Κώδικα 
Διοικητικής Διαδικασίας. 

7. Εφόσον για τη σύνταξη εισήγησης του άρθρου 20 
παρ. 3 του παρόντος Κανονισμού, κρίνεται από τον Γε¬ 
νικό Εισηγητή αναγκαία η χρησιμοποίηση εγγράφων, 
που περιέχουν απόρρητα στοιχεία επιχειρήσεων, για να 
στοιχειοθετηθεί μια παράβαση, τα στοιχεία αυτά ανα¬ 
κοινώνονται, βάσει του άρθρου 27 παρ. 3 του ν. 703/1977, 
στον Πρόεδρο, ο οποίος αποφασίζει για τα στοιχεία, τα 
οποία θα περιληφθούν στην εισήγηση, τα οποία έκτοτε 
αποβάλλουν τον απόρρητο χαρακτήρα τους. 

8. Ως απόρρητα στοιχεία θεωρούνται και τα εσωτε¬ 
ρικά έγγραφα της Γενικής Διεύθυνσης Ανταγωνισμού, 
της Ευρωπαϊκής Επιτροπής και άλλων Εθνικών Αρχών 
Ανταγωνισμού καθώς και η αλληλογραφία μεταξύ της 
Γ ενικής Διεύθυνσης Ανταγωνισμού και άλλων υπηρεσιών 
ή Αρχών Ανταγωνισμού. 

9. Τα συμπληρωμένα ερωτηματολόγια και οι ένορκες 
καταθέσεις, που προκύπτουν σε συνάρτηση με κινη- 
θείσες διαδικασίες, είναι προσβάσιμα ως προς το πε¬ 
ριεχόμενό τους, αλλά όχι ως προς την ταυτότητα των 
προσώπων που απάντησαν ή κατέθεσαν. 

10. Τα έγγραφα, στα οποία αποκτάται πρόσβαση κατ’ 
εφαρμογή του παρόντος άρθρου, μπορούν να χρησι¬ 
μοποιηθούν μόνο για τους σκοπούς δικαστικής ή δι¬ 
οικητικής διαδικασίας εφαρμογής των διατάξεων του 
ν. 703/1977 και 81 και 82 της ΣυνθΕΚ. 

Αρθρο 20 
Συζήτηση 

1. Η προφορική συζήτηση δεν είναι υποχρεωτική στις 
περιπτώσεις που όλα τα μέρη δηλώσουν στο γραπτό 
υπόμνημά τους ότι δεν θα παραστούν κατά την ορι- 
σθείσα στην κλήτευση ημερομηνία συζητήσεως. Στην 
περίπτωση αυτή η συζήτηση περατώνεται με μόνο την 
εκφώνηση της υπόθεσης και ακολουθεί διάσκεψη. 

2. Τη συζήτηση, κατά τη συνεδρίαση, διευθύνει ο Πρό¬ 
εδρος, ο οποίος δίδει και αφαιρεί το λόγο, απευθύνει 
ερωτήσεις προς τον Γ ενικό Εισηγητή, τους Εισηγητές 
και τα μέρη. Χρέη Γενικού Εισηγητή ασκεί ο Γενικός 
Διευθυντής. 

3. Μετά την εκφώνηση το λόγο λαμβάνει ο Γενικός 
Εισηγητής, ο οποίος, επικουρούμενος από τους εισηγη¬ 
τές της υπόθεσης, αναπτύσσει συνοπτικά την εισήγησή 
του. Η εισήγηση περιλαμβάνει έκθεση των πραγματικών 
περιστατικών της υπόθεσης, νομική εκτίμηση και προτά¬ 
σεις. Τον Γ ενικό Εισηγητή απάντα ή κωλυόμενο αναπλη¬ 
ρώνει στις συνεδριάσεις της Επιτροπής ο Διευθυντής 
ή Προϊστάμενος του Τμήματος, το οποίο χειρίζεται την 
υπόθεση που συζητείται κάθε φορά, και τούτου απόντος 
ή κωλυομένου, αναπληρωτής που ορίζεται με πράξη του 
Προέδρου της Επιτροπής. 


4. Μετά την κατά την παρ. 3 εισήγηση τα μέρη λαμ¬ 
βάνουν το λόγο με τη σειρά που ορίζει ο Πρόεδρος, τα 
οποία συνοπτικώς αναπτύσσουν τα επιχειρήματά τους 
και απαντούν στα επιχειρήματα των λοιπών μερών. Το 
μέρος κατά του οποίου κινήθηκε η ενώπιον της Επι¬ 
τροπής διαδικασία δικαιούται να λάβει τελευταίο το 
λόγο. 

5. Τα Μέλη της Επιτροπής και ο Γενικός Εισηγητής 
μπορούν, με άδεια του Προέδρου, να υποβάλουν ερω¬ 
τήσεις προς τα μέρη ή τους νόμιμους εκπροσώπους 
τους και προς τους μάρτυρες. Τα μέρη, με άδεια του 
Προέδρου, μπορούν να υποβάλουν ερωτήσεις στους 
νόμιμους εκπροσώπους και τους μάρτυρες των άλλων 
μερών. 

6. Η Επιτροπή μπορεί να ζητήσει να προσκομισθούν 
από τα μέρη ένορκες βεβαιώσεις ή νέα στοιχεία επί 
συγκεκριμένου θέματος. Ορίζει προς τούτο προθεσμία, 
η οποία πρέπει να είναι βραχύτερη από την προθεσμία 
υποβολής συμπληρωματικού υπομνήματος. Τα μέρη δι¬ 
καιούνται, υπό την επιφύλαξη του άρθρου 19, να λάβουν 
γνώση κάθε εγγράφου που προσκομίζεται κατά την 
παρούσα παράγραφο. 

Αρθρο 21 
Ακρόαση τρίτων 

1. Οποιοσδήποτε τρίτος, φυσικό ή νομικό πρόσωπο, 
μπορεί να υποβάλει υπόμνημα σε κάθε υπόθεση που 
συζητείται στην Επιτροπή, τουλάχιστον δεκαπέντε (15) 
ημέρες πριν τη συζήτηση. 

2. Το υπόμνημα κατατίθεται στη Γραμματεία της Επι¬ 
τροπής, αποτελεί στοιχείο του φακέλου της υπόθεσης 
και επιδίδεται, με τη φροντίδα του υποβάλλοντος αυτό, 
στα ενδιαφερόμενο μέρη, τουλάχιστον δέκα (10) ημέρες 
πριν από τη συζήτηση της υπόθεσης, επί ποινή απαρα- 
δέκτου και προκειμένου για υποθέσεις συγκεντρώσεων 
επιχειρήσεων πέντε (5) ημέρες πριν. 

3. Ο Πρόεδρος ή η Ολομέλεια ή το Τμήμα της Επι¬ 
τροπής, στο οποίο συζητείται η υπόθεση μπορεί να 
κλητεύσει στη συζήτηση οποιονδήποτε τρίτο, εφόσον 
κρίνει ότι η συμμετοχή του συμβάλλει στην εξέταση 
της υπόθεσης. 

Αρθρο 22 

Διακοπή συζήτησης υποθέσεων 

1. Η Επιτροπή αποφασίζει τη διακοπή της συζήτησης, 
εφόσον κρίνει ότι για την αντιμετώπιση των αναφυομέ- 
νων ζητημάτων απαιτείται συμπληρωματική εισήγηση 
της Γενικής Διεύθυνσης Ανταγωνισμού ή κλήση προς 
εξέταση ουσιωδών μαρτύρων ή άλλων προσώπων. 

2. Η διακοπείσα συζήτηση συνεχίζεται σε επόμενη 
συνεδρίαση της Επιτροπής με συμμετοχή των μελών 
της αρχικής σύνθεσης. 

Αρθρο 23 

Συμπληρωματικά Υπομνήματα 

Κατόπιν αίτησης των μερών ο Πρόεδρος μπορεί να 
χορηγήσει προθεσμία για την υποβολή συμπληρωμα¬ 
τικών υπομνημάτων μετά την συζήτηση, τα οποία προ¬ 
σκομίζονται σε πρωτότυπο και τόσα αντίγραφα όσα τα 
Μέλη της Επιτροπής που συμμετείχαν στη συζήτηση 
της υπόθεσης. 

Άρθρο 24 
Παραίτηση 

1. Παραίτηση από καταγγελία ενώπιον της Επιτροπής 
επιτρέπεται μέχρι το τέλος της προφορικής διαδικα¬ 
σίας. 

2. Για την παραίτηση απαιτείται προφορική δήλωση 
κατά τη συζήτηση της υπόθεσης στην Επιτροπή ή έγ¬ 
γραφη δήλωση στη Γραμματεία. Τη δήλωση υποβάλλει 
ο καταγγέλλων αυτοπροσώπως ή δια του πληρεξουσίου 
δικηγόρου του, προσηκόντως νομιμοποιουμένου. 

3. Γ ια την παραίτηση από καταγγελία απαιτείται η 
συναίνεση αυτού, κατά του οποίου στρέφεται η κα¬ 
ταγγελία, εκτός αν η παραίτηση υποβληθεί πριν από 
τον ορισμό ημερομηνίας συζήτησης της υπόθεσης. Εν 
αμφιβολία το ζήτημα της παραίτησης εισάγεται ενώπιον 
της Επιτροπής. Η παραίτηση δεν διακόπτει αυτοδίκαια 
τη διαδικασία που κινήθηκε μετά από καταγγελία που 
έχει ανακληθεί εκτός αν η παραίτηση γίνει πριν από 
τον προσδιορισμό της ημερομηνίας συζήτησης, οπότε 
η υπόθεση μπορεί να τεθεί στο αρχείο με πράξη του 
Προέδρου. Σε διαφορετική περίπτωση αποφαίνεται η 
Επιτροπή, που διατηρεί την ευχέρεια να κρατήσει αυ- 
τεπαγγέλτως προς εξέταση την υπόθεση. 

4. Ανάκληση της παραίτησης δεν επιτρέπεται. Παραί¬ 
τηση που γίνεται υπό όρο ή αίρεση είναι ανίσχυρη. 

5. Οι διατάξεις του παρόντος άρθρου δεν κωλύουν 
την Επιτροπή να επανεξετάσει υπόθεση που τέθηκε στο 
αρχείο της Γ ενικής Διεύθυνσης Ανταγωνισμού. 

ΚΕΦΑΛΑΙΟ Ε' 

ΔΙΑΣΚΕΨΗ ΚΑΙ ΑΠΟΦΑΣΗ 
Αρθρο 25 

Διάσκεψη και λήψη απόφασης 

1. Κατά την πρώτη διάσκεψη ο πρόεδρος ορίζει Ειση¬ 
γητή επιφορτισμένο με τη σύνταξη της απόφασης. Τα 
Μέλη της Επιτροπής, που συμμετείχαν στη συζήτηση 
λαμβάνουν γνώση των στοιχείων του φακέλου. 

2. Η απόφαση της Επιτροπής εκδίδεται μετά από δι¬ 
άσκεψη, η οποία λαμβάνει χώρα σε συνεδρίαση, που 
απέχει εύλογο χρονικό διάστημα και πάντως όχι με¬ 
γαλύτερο των τριάντα (30) ημερών από τη συνεδρίαση 
κατά την οποία περατώθηκε η συζήτηση της υπόθεσης. 
Η απόφαση εκδίδεται εντός 30 ημερών από την τελευ¬ 
ταία διάσκεψη. 

3. Αν κατά τη ψηφοφορία σχηματισθούν περισσότερες 
από δύο γνώμες και δεν καθίσταται δυνατός ο σχημα¬ 
τισμός πλειοψηφίας, η ψηφοφορία επαναλαμβάνεται 
με υποχρεωτική προσχώρηση, κάθε φορά, εκείνου ή 
εκείνων που διατυπώνουν την ασθενέστερη γνώμη, σε 
μία από τις επικρατέστερες. Σε περίπτωση ισοψηφίας 
υπερισχύει η ψήφος του Προέδρου. 

4. Σε περίπτωση που κατά τη διάσκεψη ανακύψουν 
ζητήματα, για την επίλυση των οποίων απαιτείται να 
προσκομισθούν από τα μέρη περισσότερα στοιχεία ή να 
διεξαχθεί από τη Γ ενική Διεύθυνση Ανταγωνισμού περαι¬ 
τέρω έρευνα, η Επιτροπή εκδίδει σχετική απόφαση. 

5. Η Επιτροπή μπορεί επίσης να καλέσει, προς παροχή 
πληροφοριών ή διευκρινίσεων επί των στοιχείων του 
σχετικού φακέλου, τους εισηγητές της υπόθεσης. 

6. Η διάσκεψη για την έκδοση απόφασης είναι μυστι¬ 
κή και το αποτέλεσμά της είναι απόρρητο μέχρι την 


καταγραφή του διατακτικού της απόφασης στο Βιβλίο 
Αποφάσεων και Γνωμοδοτήσεων της Επιτροπής που 
τηρείται από τον Γραμματέα της Επιτροπής. 

Αρθρο 26 

Σύνταξη, κοινοποίηση και δημοσίευση αποφάσεων 

1. Η σύνταξη του σχεδίου της απόφασης γίνεται από 
τον ορισθέντα Εισηγητή και με απόφαση του Προέδρου 
μπορεί δε να ανατεθεί σε ένα ακόμη ή περισσότερα 
Μέλη της Επιτροπής. Σε εξαιρετικές περιπτώσεις το 
έργο αυτό μπορεί να αναλάβει και ο ίδιος ο Πρόεδρος 
ή ο Προεδρεύων. 

2. Το όνομα του συντάκτη του σχεδίου της απόφασης 
δεν είναι ανακοινώσιμο πριν από την έκδοσή της. 

3. Η απόφαση πρέπει να είναι ειδικά αιτιολογημένη. 

4. Η γνώμη της μειοψηφίας αναφέρεται στην απόφαση, 
με μνεία των ονομάτων των μειοψηφησάντων μελών. 

5. Μετά τη λήψη της απόφασης, ο Γραμματέας κατα¬ 
χωρίζει κατ’ αύξοντα αριθμό τα στοιχεία της υπόθεσης 
και το διατακτικό της απόφασης στο Βιβλίο Αποφάσεων 
και Γνωμοδοτήσεων της Επιτροπής. Ο ως άνω αύξων 
αριθμός αποτελεί και τον αριθμό της απόφασης της 
Επιτροπής. 

6. Μετά την καθαρογραφή, το κείμενο της απόφασης 
υπογράφεται από τον Πρόεδρο, τον συντάκτη της από¬ 
φασης και τον Γ ραμματέα, με ευθύνη δε του τελευταίου 
αποστέλλεται αμελλητί προς δημοσίευση, όπως ορίζει ο 
ν. 703/1977, διαβιβάζεται στις αρμόδιες κατά περίπτωση 
αρχές για τις περαιτέρω ενέργειες και κοινοποιείται στα 
ενδιαφερόμενο μέρη σε επικυρωμένα αντίγραφα. 

7. Από το κείμενο της απόφασης που αποστέλλεται 
για δημοσίευση στην Εφημερίδα της Κυβερνήσεως πα- 
ραλείπονται τα στοιχεία εκείνα, τα οποία κρίνεται από 
τον συντάκτη της απόφασης και τον Πρόεδρο, μετά από 
πρόταση του Γ ενικού Εισηγητή, ότι αποτελούν επιχειρη¬ 
ματικό απόρρητο, εφόσον δεν κρίνονται ως απαραίτητα 
στοιχεία για την αιτιολογία της απόφασης. 

8. Η διόρθωση τυχόν εκ παραδρομής σφαλμάτων του 
δημοσιευθέντος στην Εφημερίδα της Κυβερνήσεως κει¬ 
μένου της απόφασης γίνεται με ευθύνη του Γ ραμματέα. 
Η σχετική διόρθωση δημοσιεύεται επίσης στην Εφημε¬ 
ρίδα της Κυβερνήσεως. 

ΚΕΦΑΛΑΙΟ ΣΤ' 

ΤΗΡΗΣΗ ΠΡΑΚΤΙΚΩΝ, ΒΙΒΛΙΩΝ ΚΑΙ ΑΡΧΕΙΩΝ 
Άρθρο 27 
Πρακτικά 

1. Τα πρακτικά των συνεδριάσεων της Επιτροπής τηρεί 
ο Γ ραμματέας. 

2. Προς υποβοήθηση αποκλειστικά του έργου της 
Γραμματείας της Επιτροπής μπορούν να χρησιμοποι¬ 
ούνται ηλεκτρονικά μέσα για την καταγραφή του συ¬ 
νόλου ή μέρους της προφορικής διαδικασίας και ιδίως 
των καταθέσεων των μαρτύρων. Μετά την κατάρτιση 
και υπογραφή των πρακτικών όλα τα ηλεκτρονικά βο¬ 
ηθήματα καταστρέφονται. 

3. Τα πρακτικά των διασκέψεων τηρούνται συνοπτικά 
και περιέχουν τα γενικά στοιχεία της συνεδρίασης, τα 
επιμέρους ζητήματα που συζητήθηκαν και το αποτέλε¬ 
σμα της συζήτησης. 

4. Τα πρακτικά υπογράφονται από τον Πρόεδρο και 
τον Γραμματέα. 

Άρθρο 28 

Βιβλίο Αποφάσεων και Γνωμοδοτήσεων 
της Επιτροπής 

Στο Βιβλίο Αποφάσεων και Γνωμοδοτήσεων της Επι¬ 
τροπής καταχωρίζονται τα εξής: α) ο αριθμός της από¬ 
φασης ή γνωμοδότησης, β) η ημερομηνία συζήτησης 
της υπόθεσης και ο αύξων αριθμός του Πρακτικού της 
Επιτροπής, γ) η ημερομηνία έκδοσης της απόφασης, δ) ο 
αριθμός του ΦΕΚ στο οποίο δημοσιεύθηκε, καθώς και οι 
αριθμοί των ΦΕΚ στα οποία δημοσιεύθηκαν τυχόν διορ¬ 
θώσεις της, ε) τα ονόματα των μερών, στ) το είδος της 
υπόθεσης, ζ) το διατακτικό της απόφασης της Επιτρο¬ 
πής, η) οι κοινές υπουργικές αποφάσεις των Υπουργών 
Ανάπτυξης και Οικονομίας και Οικονομικών επί υποθέ¬ 
σεων συγκεντρώσεων επιχειρήσεων που απαγόρευσε η 
Επιτροπή, θ) αποφάσεις του Διοικητικού Εφετείου Αθη¬ 
νών επί προσφυγών κατά αποφάσεων της Επιτροπής 
και ι) οι αποφάσεις του Συμβουλίου της Επικράτειας επί 
αιτήσεων αναιρέσεων κατά των σχετικών αποφάσεων 
του Διοικητικού Εφετείου Αθηνών, 

Αρθρο 29 
Αρχείο 

1. Μετά τη δημοσίευση της οριστικής απόφασης της 
Επιτροπής ο φάκελος της υπόθεσης τίθεται στο αρχείο 
της Γ ενικής Διεύθυνσης Ανταγωνισμού. 

Τα στοιχεία του φακέλου κάθε υπόθεσης καταστρέ- 
φονται μετά την πάροδο πενταετίας αφότου η σχετική 
απόφαση της Επιτροπής κατέστη αμετάκλητη. Για την 
καταστροφή συγκροτείται τριμελή επιτροπή με από¬ 
φαση του Προέδρου, η οποία συντάσσει και σχετικό 
πρωτόκολλο καταστροφής. 

Τα σχέδια των αποφάσεων και των πρακτικών, που 
φέρουν τις προβλεπόμενες από τον παρόντα Κανονισμό 
πρωτότυπες υπογραφές, φυλάσσονται στη Γραμματεία 
της Επιτροπής σε χωριστούς φακέλους και σε μηχανο¬ 
γραφημένο αρχείο. 

2. Αντίγραφα των αποφάσεων της Επιτροπής και των 
σχετικών πρακτικών εκδίδονται από την Γραμματεία 
μετά από αίτηση των μερών. 

Τρίτοι μπορούν να λαμβάνουν αντίγραφα των απο¬ 
φάσεων της Επιτροπής, όπως αυτές έχουν σταλεί στην 
Εφημερίδα της Κυβερνήσεως προς δημοσίευση, με δα¬ 
πάνη τους. 

Αρθρο 30 

Λοιπά βιβλία και αρχεία 

Πέραν του κατά το άρθρο 28 Βιβλίου Αποφάσεων και 
Γνωμοδοτήσεων και των κατά το άρθρο 29 αρχείων, 
στη Γ ραμματεία της Επιτροπής τηρείται και το ειδικό 
βιβλίου του άρθρου 4 παρ. 3, όπου καταχωρίζονται οι 
τηλεφωνικές προσκλήσεις των μελών στις συνεδριάσεις 
της Επιτροπής, το ηλεκτρονικό αρχείο συνεδριάσεων 
του άρθρου 10 παρ. 2, καθώς και οποιοδήποτε άλλο 
βιβλίο ή αρχείο κριθεί απαραίτητο με απόφαση του 
Προέδρου. 


ΚΕΦΑΛΑΙΟ Ζ' 

ΛΟΙΠΕΣ ΔΙΑΤΑΞΕΙΣ ΓΙΑ ΤΗ ΛΕΙΤΟΥΡΓΙΑ 
ΤΗΣ ΕΠΙΤΡΟΠΗΣ 

Αρθρο 31 

Μεταβολές στη σύνθεση της Επιτροπής 
και υπηρεσιακές μεταβολές Γραμματείας 

1. Αν τα πρόσωπα τα οποία, κατά τον παρόντα Κανονι¬ 
σμό, υπογράφουν το σχέδιο της απόφασης και τα πρα¬ 
κτικά της συζήτησης και της διάσκεψης της υπόθεσης, 
απουσιάζουν επί μακράν, απεβίωσαν ή, για οποιοδήποτε 
λόγο, απεχώρησαν από την Επιτροπή ή τη Γ ραμματεία 
αυτής, εφαρμόζονται τα εξής: 

α) Αντί του Προέδρου υπογράφει το αρχαιότερο 
Μέλος της Επιτροπής στη σύνθεση που έλαβε τη συ¬ 
γκεκριμένη απόφαση και επί ίσης θητείας το Μέλος 
που προηγείται κατά σειρά διορισμού στην αντίστοιχη 
Υπουργική Απόφαση. 

β) Αντί του συντάκτη της απόφασης υπογράφει το 
αρχαιότερο Μέλος της Επιτροπής στη σύνθεση που 
έλαβε τη συγκεκριμένη απόφαση και επί ίσης θητείας 
το Μέλος που προηγείται κατά σειρά διορισμού του 
στην αντίστοιχη Υπουργική Απόφαση. 

γ) Αντί του Γ ραμματέα υπογράφει ο αναπληρωτής αυ¬ 
τού ή, εφόσον παρέστη ο αναπληρωτής στη συζήτηση, 
ο Γραμματέας της Επιτροπής. 

2. Αν, πριν από την αποστολή της απόφασης της Επι¬ 
τροπής για δημοσίευση στην Εφημερίδα της Κυβερνήσε¬ 
ως και στις αρμόδιες αρχές για τις περαιτέρω ενέργειες 
καθώς και την κοινοποίησή της στα ενδιαφερόμενο μέρη, 
παύσει να υφίσταται η σύνθεση της Επιτροπής ή του 
Τμήματος που έλαβε την απόφαση, οι εν λόγω ενέργειες 
ολοκληρώνονται από τον Γ ενικό Εισηγητή. 

Αρθρο 32 

Επιδόσεις 

Οι κατά τον παρόντα κανονισμό επιδόσεις ενεργούνται 
κατά τις σχετικές διατάξεις του Κώδικα Διοικητικής Δικο¬ 
νομίας (άρθρα 47-57) με φροντίδα της Γ ραμματείας. 

Οι επιδόσεις προς πρόσωπα άγνωστης διαμονής που 
δεν έχουν αντίκλητο γίνονται στον Δήμαρχο ή στον 
Πρόεδρο της Κοινότητας της τελευταίας γνωστής κα¬ 
τοικίας ή διαμονής, ενώ αν δεν υπάρχει γνωστή κατοικία 
ή διαμονή, η επίδοση γίνεται στο Δήμαρχο Αθηναίων. 

Αρθρο 33 
Γ νωμοδοτήσεις 

1. Οι διατάξεις του Κανονισμού εφόσον δεν ορίζεται 
άλλως ισχύουν αναλόγως και επί γνωμοδοτήσεων της 
Επιτροπής. 

2. Η Ολομέλεια της Επιτροπής μπορεί να αποφασίζει 
την έκδοση γνωμοδότησης χωρίς να απαιτείται η κατά 
το άρθρο 20 παρ. 3 του παρόντος Κανονισμού προηγού¬ 
μενη εισήγηση και η κατά το άρθρο 11 υποβολή γραπτών 
υπομνημάτων και η συζήτηση κατά το άρθρο 20. 

Αρθρο 34 

Ειδικοί και Εμπειρογνώμονες 

Οι αποφάσεις για την επιλογή των κατ' άρθρο 8δ 
παρ. 4 του ν. 703/1977 ειδικών και εμπειρογνωμόνων 
λαμβάνονται από την Ολομέλεια της Επιτροπής. 

ΜΕΡΟΣ ΔΕΥΤΕΡΟ 
ΟΙΚΟΝΟΜΙΚΗ ΔΙΑΧΕΙΡΙΣΗ 
ΚΕΦΑΛΑΙΟ Η' 

ΟΡΓΑΝΑ ΚΑΙ ΔΙΑΔΙΚΑΣΙΑ ΔΙΑΧΕΙΡΙΣΗΣ ΤΩΝ ΠΟΡΩΝ 
ΤΗΣ ΕΠΙΤΡΟΠΗΣ 

Άρθρο 35 

Όργανο διοίκησης και διαχείρισης των πόρων 

1. Η διοίκηση και διαχείριση των πόρων της Επιτροπής 
Ανταγωνισμού ασκείται από την Ολομέλεια της. 

2. Η Ολομέλεια της Επιτροπής μπορεί με απόφασή της 
να μεταβιβάζει αρμοδιότητες διαχείρισης των πόρων 
της στον Πρόεδρο, σε άλλο Μέλος της ή σε όργανο 
της Γενικής Διεύθυνσης Ανταγωνισμού, σύμφωνα με τον 
παρόντα κανονισμό. 

Άρθρο 36 

Έσοδα 

1. Πόροι της Επιτροπής είναι οι εξής: 

α) Ανταποδοτικό τέλος ύψους ένα τοις χιλίοις (0,001) 
υπολογιζόμενο επί του ιδρυτικού κεφαλαίου ή του πο¬ 
σού αύξησης του κεφαλαίου ανωνύμων εταιρειών. 

β) Τόκοι και λοιπά έσοδα από τη διαχείριση των κε¬ 
φαλαίων της. 

γ) Δωρεές, κληρονομιές, κληροδοσίες ή εισφορές 
τρίτων. 

δ) Έσοδα προερχόμενα από την Ευρωπαϊκή Ένωση, 
ε) Επιχορηγήσεις από τον Προϋπολογισμό Δημοσίων 
Επενδύσεων. 

στ) Κάθε άλλος νόμιμος πόρος. 

2. Οι εισπράξεις των εσόδων ενεργούνται από την 
τράπεζα στην οποία έχει συσταθεί ο ειδικός λογαρια¬ 
σμός της Επιτροπής. Οι εισπράξεις καταχωρίζονται ως 
έσοδα της Επιτροπής στα οικεία βιβλία, με βάση τις 
έγγραφες αναγγελίες της τράπεζας που διενήργησε 
την είσπραξη. 

Άρθρο 37 

Δαπάνες 

Οι δαπάνες της Επιτροπής αφορούν ιδίως: 
α) Την καταβολή αποδοχών, πρόσθετων αμοιβών, 
ασφαλιστικών εισφορών, εξόδων κίνησης και λοιπών 
αποζημιώσεων στο προσωπικό που υπηρετεί στην Επι¬ 
τροπή, στον Πρόεδρο, τα Μέλη και τα όργανα της. 

β) Την πληρωμή ενοικίων και κοινοχρήστων ακινήτων 
ή κινητών που μισθώνει η Επιτροπή με κοινή ή χρημα¬ 
τοδοτική μίσθωση, καθώς και την ασφάλιση κτιρίων, 
επίπλων κλπ. 

γ) Την κάλυψη των κάθε είδους λειτουργικών εξόδων 
(προμήθεια γραφικής ύλης, φωτισμός, θέρμανση, τηλε¬ 
φωνικά, ταχυδρομικά και τηλεγραφικά έξοδα, λοιπές 
προμήθειες αναλωσίμων υλικών κλπ.). 

δ) Την αγορά κτιρίων ή γηπέδων για την ανέγερση 
κτιρίων ή επέκταση υφιστάμενων εγκαταστάσεων και 
εξυπηρέτηση συναφών δανείων, 
ε) Την εκπαίδευση και επιμόρφωση του προσωπικού, 
στ) Την επισκευή και συντήρηση κτιρίων, εγκαταστά¬ 
σεων, επίπλων, μηχανημάτων, οργάνων και σκευών, 
ζ) Την εκπόνηση μελετών, πραγματοποίηση ερευνών 


και την λήψη (παροχή) κάθε είδους υπηρεσιών από τρί¬ 
τους. 

η) Την προμήθεια ηλεκτρονικού εξοπλισμού και λογι¬ 
σμικού, καθώς και την προσαρμογή, αναβάθμιση, βελ¬ 
τίωση και επέκταση αυτών. 

θ) Την προμήθεια επίπλων, σκευών και λοιπών ειδών 
εξοπλισμού. 

ι) Την έκδοση εντύπων (βιβλία, περιοδικά, δελτία 
κλπ.). 

ια) Τη δημοσίευση ανακοινώσεων σε έντυπο και ηλε¬ 
κτρονικό τύπο. 

ιβ) Τις δημόσιες σχέσεις (έξοδα δεξιώσεων, φιλοξε¬ 
νίας κλπ.). 

ιγ) Συνδέσεις και συνδρομές σε εταιρείες παρακο¬ 
λούθησης αγορών και τράπεζες πληροφοριών καθώς 
και εισφορές σε διεθνείς οργανισμούς στους οποίους 
συμμετέχει. 

ιδ) Κάθε άλλη δαπάνη που προβλέπεται από διάταξη 
νόμου ή εξυπηρετεί και προάγει τους σκοπούς της. 

Άρθρο 38 

Διαδικασία έγκρισης δαπάνης 

1. Πριν από κάθε ενέργεια για την εκτέλεση οποιοσδή¬ 
ποτε δαπάνης απαιτείται η έγκριση της Ολομέλειας της 
Επιτροπής ή των εξουσιοδοτημένων οργάνων σύμφωνα 
με τα οριζόμενα στον παρόντα Κανονισμό 

2. Η Επιτροπή δύναται με απόφασή της να μεταβιβάζει 
την αρμοδιότητα έγκρισης δαπανών στον Πρόεδρό της, 
άλλο Μέλος της ή σε όργανο της Γ ενικής Διεύθυνσης 
Ανταγωνισμού. 

3. Η έγκριση παρέχεται με ιδιαίτερο έγγραφο που συ- 
ντάσσεται από το αρμόδιο τμήμα της Γ ενικής Διεύθυν¬ 
σης Ανταγωνισμού και υπογράφεται από τον Πρόεδρο 
ή από το όργανο που έχει την αρμοδιότητα αυτή. 

4. Στο έγγραφο αναγράφονται: 

α) Οι διατάξεις νόμων ή διοικητικών πράξεων στις 
οποίες στηρίζεται η δαπάνη. 

β) Το είδος και η αιτία της δαπάνης. 

γ) Το οικονομικό έτος. 

δ) Η προκαλούμενη επιβάρυνση του προϋπολογι¬ 
σμού. 

ε) Ο κωδικός αριθμός εξόδου του προϋπολογισμού της 
Επιτροπής στον οποίο θα καταλογισθεί η δαπάνη. 

στ) Τα στοιχεία της εξουσιοδοτικής απόφασης της 
Επιτροπής σε όσες περιπτώσεις η έγκριση της δαπάνης 
γίνεται από εξουσιοδοτημένο όργανο. 

Επί του εγγράφου βεβαιώνεται από τον προϊστάμενο 
του αρμοδίου τμήματος, βάσει των στοιχείων που τη¬ 
ρούνται σ’ αυτό, ότι υφίσταται πίστωση και δεν γίνεται 
υπέρβασή της. 

5. Μετά από την έγκριση της δαπάνης το αρμόδιο 
όργανο προβαίνει στις νόμιμες ενέργειες για την εκτέ¬ 
λεσή της. 

6. Οι εγκρίσεις δαπανών, που βαρύνουν εξ ολοκλήρου 
ή τμηματικά τα επόμενα οικονομικά έτη, φυλάσσονται 
από το αρμόδιο τμήμα μέχρι την ολοσχερή εξόφλησή 
τους, σε ιδιαίτερο φάκελο και με την έναρξη κάθε οικο¬ 
νομικού έτους, καταχωρίζονται στα οικεία βιβλία κατά 
το ποσό που αντιστοιχεί στο νέο έτος και κατ’ απόλυτη 
προτεραιότητα. 

7. Οι καταρτιζόμενες συμβάσεις για λογαριασμό της 
Επιτροπής περιλαμβάνουν απαραίτητα τον αριθμό και 

τη χρονολογία της απόφασης του αρμόδιου οργάνου 
που εγκρίνει τη δαπάνη. 

8. Προκειμένου περί διορισμών, εντάξεων και μετατά¬ 
ξεων του προσωπικού, βεβαιώνεται από τον προϊστά¬ 
μενο του αρμόδιου τμήματος η ύπαρξη της αναγκαίας 
για την αντιμετώπιση της δαπάνης πίστωσης, για μεν 
τους διορισμούς στη σχετική προκήρυξη ή στην πράξη 
διορισμού, εφόσον ο διορισμός ενεργείται χωρίς δια¬ 
γωνισμό, για δε τις εντάξεις και μετατάξεις επί των 
οικείων πράξεων. 

Αρθρο 39 

Διαδικασία εκκαθάρισης 

1. Η εκκαθάριση των εξόδων ήτοι ο προσδιορισμός 
των δικαιωμάτων των πιστωτών της Επιτροπής, ενερ- 
γείται από το αρμόδιο τμήμα με πράξη που εμφανίζει 
ολογράφως και αριθμητικώς το εκκαθαριζόμενο χρη¬ 
ματικό ποσό. 

2. Η κατά την προηγούμενη παράγραφο πράξη μονο- 
γράφεται από τα υπηρεσιακά όργανα που συμπράττουν 
στον έλεγχο των δικαιολογητικών, υπογράφεται δε από 
τον προϊστάμενο της υπηρεσίας που εκκαθαρίζει τη 
δαπάνη. 

3. Επί ενιαίας εκκαθάρισης περισσότερων απαιτήσεων 
ενός ή περισσότερων δικαιούχων επισυνάπτεται στα 
δικαιολογητικά και συγκεντρωτική κατάσταση των επι- 
μέρους ποσών. Στην κατάσταση αυτή συντάσσεται η 
προβλεπόμενη πράξη εκκαθάρισης της δαπάνης. 

4. Στα δικαιολογητικά των δαπανών δεν συγχωρεί- 
ται η ύπαρξη ξεσμάτων ή αλλοιώσεων. Σε περίπτωση 
διόρθωσης επί της πράξης εκκαθάρισης της δαπάνης 
οι διορθωτέοι αριθμοί ή οι διορθωτέες λέξεις διαγρά¬ 
φονται με μία μόνη ερυθρά γραμμή, η δε αναγραφή 
του ορθού γίνεται με παραπομπή ή με παρεγγραφή. Οι 
διορθώσεις αυτές μονογράφονται από τον υπάλληλο 
που εκκαθαρίζει τη δαπάνη. 

Άρθρο 40 

Χρηματικά εντάλματα 

1. Οι εκκαθαριζόμενες από την αρμόδια υπηρεσία 
δαπάνες πληρώνονται, βάσει χρηματικών ενταλμάτων 
(Χ.Ε.) σε βάρος της οικείας πίστωσης του προϋπολο¬ 
γισμού και πάντοτε εντός των προβλέψεων αυτού και 
των εκάστοτε υπολοίπων του λογαριασμού ταμιακής 
διαχείρισης της Επιτροπής. 

2. Στα εν λόγω Χ.Ε. αναγράφονται: 

α) ο τίτλος της Επιτροπής, 

β) το οικονομικό έτος, 

γ) ο κωδικός αριθμός του εξόδου στον οποίο κατα¬ 
λογίζεται η δαπάνη, 

δ) ο αύξων αριθμός του εντάλματος και ο σχετικός 
αριθμός πρωτοκόλλου του συνοδεύοντος τα δικαιολο- 
γητικά εγγράφου, 

ε) ο αριθμός και η χρονολογία της απόφασης για την 
εκτέλεση της δαπάνης, 

στ) το πληρωτέο ποσό ολογράφως και αριθμητικώς, 

ζ) το ονοματεπώνυμο του δικαιούχου και κάθε άλλο 
στοιχείο προσδιοριστικό της ταυτότητάς του, προκει¬ 
μένου δε περί νομικού προσώπου, ο ακριβής τίτλος και 
η έδρα του, 

η) η τράπεζα που θα ενεργήσει την πληρωμή, 

θ) ο τόπος και ο χρόνος έκδοσης, και 


ι) οι υπογραφές των αρμόδιων κατά την παρ. 2 του 
άρθρου 39 του παρόντος Κανονισμού προσώπων. 

3. Στα ανωτέρω Χ.Ε. παρατίθεται ανάλυση στην οποία 
αναγράφεται το πληρωτέο στο δικαιούχο ποσό και οι 
τυχόν υπέρ του δημοσίου και τρίτων κρατήσεις. 

4. Στα χρηματικά εντάλματα προπληρωμής, εκτός από 
τα ανωτέρω στοιχεία, αναγράφεται και η προθεσμία 
απόδοσης λογαριασμού. 

5. Στα τιμολόγια ή αποδείξεις των πιστωτών της Επι¬ 
τροπής επί των οποίων στηρίζεται η έκδοση του Χ.Ε., 
σημειώνεται με ειδική σφραγίδα ο αριθμός αυτού. 

6. Τα Χ.Ε. συντάσσονται σε τρία αντίτυπα. Από αυτά 
το πρώτο φέρει την ένδειξη «ΠΡΩΤΟΤΥΠΟ», το δεύτερο 
«ΑΝΤΙΓΡΑΦΟ» και το τρίτο «ΣΤΕΛΕΧΟΣ». Στο αντίγραφο 
και το στέλεχος του Χ.Ε. υπό την ένδειξη «συνημμένο» 
σημειώνονται περιληπτικά τα δικαιολογητικά που στη¬ 
ρίζουν την έκδοσή του. 

7. Τα Χ.Ε. δεν επιτρέπεται να φέρουν ξέσματα, προ¬ 
σθήκες, αλλοιώσεις, διαγραφές και παρεγγραφές. 

8. Επί κοινών και ομοειδών απαιτήσεων περισσότερων 
δικαιούχων επιτρέπεται η έκδοση ενός μόνο Χ.Ε.. Στην 
περίπτωση αυτή στο πρωτότυπο του εντάλματος και 
στο αντίγραφό του επισυνάπτεται ονομαστική κατά¬ 
σταση των δικαιούχων, που περιλαμβάνει σε ιδιαίτερες 
στήλες όλα τα προσδιοριστικό της ταυτότητας καθενός 
δικαιούχου στοιχεία, την αιτία της πληρωμής, το ποσό 
της απαίτησης καθενός, τις τυχόν αναλογούσες σ’ αυ¬ 
τούς κρατήσεις υπέρ του δημοσίου και τρίτων, το μετά 
την αφαίρεση των κρατήσεων απομένον ποσό και τα 
αθροίσματα των ποσών κάθε στήλης. Στην κατάσταση 
αυτή συντάσσεται η πράξη εκκαθάρισης. 

9. Επιτρέπεται η έκδοση Χ.Ε. βάσει δικαιολογητικών 
συνημμένων σε άλλο Χ.Ε. Στην περίπτωση αυτή επί του 
αντιγράφου και του στελέχους αυτού γίνεται σημείωση 
παραπομπής στο Χ.Ε. στο οποίο έχουν επισυναφθεί τα 
δικαιολογητικά. 

Άρθρο 41 

Τρόπος πληρωμής των δαπανών 

1. Όλες οι δαπάνες της Επιτροπής πληρώνονται με επι¬ 
ταγές και σε βάρος του τηρούμενου σε τράπεζα ή άλλο 
πιστωτικό ίδρυμα λογαριασμού. Επιτρέπεται, επίσης, η 
πληρωμή των οφειλών και με εντολή μεταφοράς με τη 
μεσολάβηση της τράπεζας που ασκεί την διαχείριση σε 
πίστωση λογαριασμού των δικαιούχων που τηρούνται 
σε πιστωτικό ίδρυμα ή τράπεζα. 

2. Πληρωμές για δαπάνες αποδοχών των υπαλλή¬ 
λων της Επιτροπής μπορεί να ενεργούνται με μία, κατ’ 
είδος δαπάνης, επιταγή εις διαταγήν υπαλλήλου της 
Επιτροπής, προς καταβολή των σχετικών ποσών στους 
δικαιούχους. 

Οι πληρωμές των αποδοχών δύνανται να πραγματο¬ 
ποιούνται μέσω του τραπεζικού συστήματος μετά από 
απόφαση της Ολομέλειας της Επιτροπής 

3. Οι επιταγές και οι εντολές μεταφοράς υπογράφο¬ 
νται από τον Προϊστάμενο της υπηρεσίας ή τον νόμιμο 
αναπληρωτή του, που εκδίδει το Χ.Ε. και τον Πρόεδρο 
της Επιτροπής ή άλλο όργανο που ορίζεται με απόφαση 
της Ολομέλειας της Επιτροπής. 

Αρθρο 42 
Προπληρωμές 

1. Επιτρέπεται η έκδοση χρηματικών ενταλμάτων προ¬ 
πληρωμής (ΧΕΠ) σε βάρος των εξόδων για τα οποία 

έχει εγγράφει πίστωση στον προϋπολογισμό, στο όνομα 
μόνιμων υπαλλήλων της Επιτροπής ή υπαλλήλων του 
Δημοσίου με αιτιολογημένη απόφαση του οργάνου που 
σύμφωνα με τον παρόντα κανονισμό έχει αρμοδιότητα 
έγκρισης δαπανών. 

2. Η κατά την προηγούμενη παράγραφο έγκριση ορίζει 
το ποσό του ΧΕΠ και την προθεσμία απόδοσης λογα¬ 
ριασμού εφαρμοζόμενων κατά τα λοιπά των σχετικών 
περί λογιστικού των ν.π.δ.δ. διατάξεων. Δεν επιτρέπεται 
η έκδοση ΧΕΠ στο όνομα υπαλλήλου της Επιτροπής που 
ασκεί καθήκοντα ταμία ή εισπράκτορα, πλην μόνο για 
έξοδα μετακίνησής του. 

Άρθρο 43 

Ταμειακή διαχείριση 

1. Διαχειριστής της Επιτροπής είναι η τράπεζα στην 
οποία έχει ανοιχθεί ο ειδικός λογαριασμός της Επι¬ 
τροπής. 

2. Η τράπεζα κατά την εξόφληση της επιταγής τηρεί 
την τραπεζική διαδικασία. Τα σχετικά δικαιολογητικά 
της διαδικασίας αυτής και οι εξοφλητικές αποδείξεις 
των δικαιούχων, παραμένουν στην τράπεζα. Την εξόφλη¬ 
ση της επιταγής υποχρεούται η τράπεζα να αναγγείλει 
στην Επιτροπή. 

3. Δικαιολογητικά της πληρωμής αποτελεί το Χ.Ε. και 
η αναγγελία για τη χρέωση του λογαριασμού της Επι¬ 
τροπής στην τράπεζα και την εκτέλεση κάθε εντολής 
πληρωμής των δικαιούχων. 

4. Αν οι πληρωμές ενεργούνται με εντολές μεταφοράς 
δεν απαιτείται η προσκόμιση δικαιολογητικών νομιμο¬ 
ποίησης, ούτε εξοφλητική απόδειξη του δικαιούχου. Η 
απόδειξη εκτέλεσης της εντολής μεταφοράς ή χρέω- 
σης του λογαριασμού της Επιτροπής με πίστωση του 
δικαιούχου αποτελεί στην εν λόγω περίπτωση δικαιο- 
λογητικό της γενόμενης πληρωμής. Η εν λόγω απόδειξη 
της τράπεζας, μαζί με την αίτηση του δικαιούχου περί 
μεταφοράς του προϊόντος του εντάλματος σε πίστωση 
λογαριασμού αυτού σε τράπεζα, υποβάλλεται, μαζί με 
τα δικαιολογητικά του εντάλματος, στα αρμόδια όργα¬ 
να του Ελεγκτικού Συνεδρίου για την διενέργεια του 
κατασταλτικού ελέγχου. 

Άρθρο 44 

Εξόφληση Χρηματικών Ενταλμάτων 

1. Η εξόφληση των Χ.Ε. ενεργείται είτε με υπογραφή 
του δικαιούχου ή του νόμιμου αντιπροσώπου του επί 
του Χ.Ε. είτε με ιδιαίτερη εξοφλητική απόδειξη. Σε κάθε 
περίπτωση παραπλεύρως της υπογραφής του δικαιού¬ 
χου σημειώνονται ο αριθμός της επιταγής, τα στοιχεία 
της αστυνομικής ταυτότητας ή του κατά νόμο πιστο¬ 
ποιητικού ή εγγράφου που αποδεικνύει την ταυτότητα 
του εξοφλούντος, ως και η διεύθυνση της κατοικίας 
του. Σε περίπτωση διενέργειας πληρωμής οφειλών του 
οργανισμού με εντολή μεταφοράς, το αρμόδιο για την 
εξόφληση όργανο αναγράφει επί του εξοφλούμενου 
τίτλου, ότι αυτός εξοφλήθηκε με εντολή μεταφοράς 
και σημειώνει συγχρόνως τον αύξοντα αριθμό και την 
ημερομηνία της, καθώς και τον αριθμό της σχετικής 
απόδειξης της τράπεζας για την εκτέλεση της εντολής 
μεταφοράς και θέτει την υπογραφή του. 

2. Η τράπεζα που ασκεί την ταμιακή διαχείριση ανα¬ 
γράφει τόσο επί του τηρούμενου σ’ αυτή λογαριασμού 


της Επιτροπής, όσο και επί των αποστελλόμενων σ’ 
αυτήν αντιγράφων των λογαριασμών και των αναγγελι¬ 
ών χρέωσης τούτων, τους αριθμούς των εξοφλούμενων 
επιταγών και εντολών μεταφοράς. Ο έλεγχος προς δια¬ 
πίστωση της συμφωνίας αντιγράφων των λογαριασμών 
προς τις αντίστοιχες εγγραφές στο βιβλίο Ημερολογίου 
και στο βιβλίο Επιταγών και Εντολών Μεταφοράς ενερ- 
γείται από υπάλληλο της Γενικής Διεύθυνσης Ανταγω¬ 
νισμού της Επιτροπής, οριζόμενο κάθε φορά από τον 
Πρόεδρο της Επιτροπής, οπωσδήποτε όμως διάφορο 
από εκείνον που τηρεί τα βιβλία Ημερολογίου και Επι¬ 
ταγών και Εντολών Μεταφοράς. 

3. Η εξόφληση των δικαιούχων πρέπει να στηρίζεται 
σε πρωτότυπα Χ.Ε. για τον έλεγχο της γνησιότητας των 
οποίων ευθύνεται προσωπικά έναντι της Επιτροπής το 
εντεταλμένο για το σκοπό αυτό όργανο. 

Άρθρο 45 

Απόδοση των υπέρ του Δημοσίου και τρίτων 
κρατήσεων 

1. Οι επί των ΧΕ αναγραφόμενες κρατήσεις πληρώνο¬ 
νται με επιταγές ή εντολές μεταφοράς. 

2. Μέσα στο πρώτο δεκαπενθήμερο κάθε μήνα, εφ’ 
όσον για το χρονικό τούτο όριο δεν ορίζεται διαφορετι¬ 
κά από τις κείμενες διατάξεις, η Επιτροπή υποχρεούται 
να προβαίνει στην απόδοση των υπέρ του Δημοσίου 
και τρίτων κρατήσεων επί των Χ.Ε. που εξοφλήθηκαν 
ή εκδόθηκαν κατά τον προηγούμενο μήνα, όσων μεν 
αφορούν το Δημόσιο με επιταγή εκδιδόμενη σε διατα¬ 
γή της αρμόδιας ΔΟΥ, όσων δε αφορούν τρίτους, είτε 
με επιταγή εκδιδόμενη σε διαταγή τράπεζας ή άλλου 
πιστωτικού οργανισμού, είτε με εντολή μεταφοράς. 

3. Οι εκδιδόμενες σε διαταγή ΔΟΥ επιταγές γίνονται 
δεκτές από αυτές, ανεξάρτητα από το ποσό, έναντι έκ¬ 
δοσης απόδειξης είσπραξης, η οποία αποστέλλεται από 
αυτές στην Επιτροπή. Εξαιρετικά, όσον αφορά τις υπέρ 
ΙΚΑ κρατήσεις (εργοδότη και ασφαλισμένου) εκδίδονται 
επιταγές, σε διαταγή υπαλλήλου της Επιτροπής, για 
τη, βάσει των αντιστοιχουσών σε κάθε Χ.Ε. κρατήσεων, 
αγορά και επικόλληση ενσήμων ΙΚΑ επί των βιβλιαρίων 
των μισθωτών. 

Αρθρο 46 
Λογιστικό σχέδιο 

Για την παρακολούθηση της οικονομικής δραστηριό¬ 
τητας της και τον προσδιορισμό του ετήσιου οικονομι¬ 
κού αποτελέσματος η Επιτροπή εφαρμόζει τις βασικές 
αρχές και το σύστημα λογαριασμών του Κλαδικού Λο¬ 
γιστικού Σχεδίου Ν.Π.Δ.Δ. (π.δ. 205/1998 ΦΕΚ163 Α/1998). 
Μέχρι την εφαρμογή από την Επιτροπή του Κλαδικού 
Λογιστικού Σχεδίου Ν.Π.Δ.Δ. εφαρμόζονται οι διατάξεις 
του Κώδικα Λογιστικού Ν.Π.Δ.Δ. (ν.δ. 496/1974). 

Άρθρο 47 
Βιβλία 

1. Η Γενική Διεύθυνση Ανταγωνισμού της Επιτροπής 
τηρεί υποχρεωτικά: 

α) Γ ενικό Ημερολόγιο. 

β) Γ ενικό Καθολικό. 

γ) Βιβλίο απογραφών και ισολογισμών. 

δ) Ημερολόγιο εγγραφών και ισολογισμού. 

ε) Μητρώο παγίων. 

στ) Βιβλίο επιταγών και εντολών μεταφοράς, 
ζ) Μητρώο που εμφανίζει αριθμητικά το κάθε είδους, 
κατηγορίας και ιδιότητας προσωπικό. 

η) Κάθε άλλο βιβλίο του οποίου η τήρηση προβλέπεται 
από γενική ή ειδική διάταξη ή ήθελε κριθεί απαραίτητη 
από την Ολομέλεια. 

Επίσης, για λόγους διαχειριστικής τάξης, η Επιτρο¬ 
πή τηρεί αναλυτικά καθολικά όλων των λογαριασμών, 
καθώς επίσης και ισοζύγια γενικού καθολικού και ανα¬ 
λυτικών καθολικών. 

2. Μέχρι την εφαρμογή του διπλογραφικού συστήμα¬ 
τος του κλαδικού λογιστικού σχεδίου η Επιτροπή τηρεί 
υποχρεωτικά τα ακόλουθα λογιστικά βιβλία, σύμφωνα 
με τις κείμενες διατάξεις: 

α) Ημερολόγιο για την κατ’ αύξοντα αριθμό και χρο¬ 
νολογική τάξη καταχώριση των εκδιδόμενων Χ.Ε.. 
β) Βιβλίο επιταγών και εντολών μεταφοράς 
γ) Βιβλίο απογραφής παγίων. 

δ) Βιβλίο Εγκρίσεων και Εντολών Πληρωμής στο 
οποίο καταχωρίζονται σε ιδιαίτερες στήλες, κατά κω¬ 
δικό αριθμό, οι αναλαμβανόμενες υποχρεώσεις και τα 
εκδιδόμενα Χ.Ε.. 

ε) Κάθε άλλο βιβλίο και στοιχείο του οποίου η τήρηση 
προβλέπεται από τον Κώδικα Βιβλίων και Στοιχείων ή 
κρίνεται απαραίτητο. 

3. Επιτρέπεται η χρήση μηχανογραφικών μέσων και 
συστημάτων πληροφορικής βάση ειδικών κατά περίπτω¬ 
ση προγραμμάτων, για την κατάρτιση και εκτέλεση του 
Ισολογισμού και του Προϋπολογισμού. 

4. Η θεώρηση των βιβλίων, στοιχείων και καταστάσεων 
που αναφέρονται στο άρθρο αυτό γίνεται από τη αρμό¬ 
δια Δ.Ο.Υ ή από τον Πρόεδρο της Επιτροπής ή από τον 
εξουσιοδοτημένο από αυτόν αναπληρωτή του. 

Άρθρο 48 

Προϋπολογισμός - Απολογισμός - Ισολογισμός 

1. α) Δια του προϋπολογισμού προσδιορίζονται τα έσο¬ 
δα και καθορίζονται τα όρια των εξόδων της Επιτροπής 
για κάθε οικονομικό έτος. 

β) Τα έσοδα και έξοδα του προϋπολογισμού ταξι¬ 
νομούνται κατ’ είδος, ομάδες και κατηγορίες. Για την 
ταξινόμηση των εσόδων χρησιμοποιείται ο κώδικας 
κατάταξης εσόδων των Ν.Π.Δ.Δ. ενώ για την ταξινόμη¬ 
ση των εξόδων χρησιμοποιείται ο κώδικας κατάταξης 
εξόδων του κρατικού προϋπολογισμού. 

γ) Ο προϋπολογισμός της Επιτροπής καταρτίζεται 
από το αρμόδιο τμήμα και υποβάλλεται μαζί με την 
εισηγητική του έκθεση για έγκριση στην Ολομέλεια της 
Επιτροπής η οποία αποφασίζει για το οριστικό ύψος 
των κονδυλίων του. 

δ) Η έγκριση του προϋπολογισμού από την Ολομέ¬ 
λεια της Επιτροπής και η αποστολή του στο Υπουρ¬ 
γείο Οικονομίας και Οικονομικών για την προσάρτησή 
του στον προϋπολογισμό του Υπουργείου Ανάπτυξης 
γίνεται εντός των χρονικών ορίων που ορίζονται κάθε 
φορά από τον Υπουργό Οικονομίας και Οικονομικών 
για την υποβολή των σχεδίων προϋπολογισμού των 
Υπουργείων. 

ε) Με αιτιολογημένες αποφάσεις της Ολομέλειας της 
Επιτροπής ή εξουσιοδοτημένων απ’ αυτήν οργάνων εί¬ 
ναι δυνατή η κατά την διάρκεια του οικονομικού έτους 
εγγραφή ή αύξηση πιστώσεων στον προϋπολογισμό 


της Επιτροπής με ισόποση μείωση άλλων πιστώσεων 
του προϋπολογισμού. 

2. Ο απολογισμός εμφανίζει κατά στήλες και την τάξη 
του προϋπολογισμού: 

α) τα αρχικώς προϋπολογισθέντα έσοδα και έξοδα, 

β) τις μεταγενέστερες συμπληρώσεις και τροποποι¬ 
ήσεις τους, 

γ) τα πραγματοποιηθέντα έσοδα και έξοδα, 

δ) τις διαφορές επιπλέον ή έλαττον εσόδων - εξόδων 
και 

ε) το πλεόνασμα ή έλλειμμα. 

Στο τέλος του απολογισμού παρατίθεται το ισοζύγιο 
της χρηματικής διαχείρισης, το οποίο εμφανίζει στη 
χρέωση το χρηματικό υπόλοιπο της 31 Δεκεμβρίου του 
προηγούμενου έτους και τις κατά τη διάρκεια του έτους 
πραγματοποιηθείσες εισπράξεις και στην πίστωση τις 
κατά τη διάρκεια του αυτού έτους πραγματοποιηθείσες 
πληρωμές και το χρηματικό υπόλοιπο της 31 Δεκεμβρίου 
του ίδιου έτους. 

3. Ο ισολογισμός τέλους χρήσης καταρτίζεται υπο¬ 
χρεωτικά στο τέλος κάθε χρήσης, σύμφωνα με τα ορι¬ 
ζόμενα στο π.δ. 205/1998. 

4. Ο ετήσιος απολογισμός της διαχείρισης και ο ετήσι¬ 
ος ισολογισμός για κάθε οικονομικό έτος καταρτίζονται 
από την αρμόδια Υπηρεσία, υπογράφονται από τον Δι¬ 
ευθυντή αυτής ή τον αναπληρωτή του και εγκρίνονται 
από την Ολομέλεια της Επιτροπής. Ο ετήσιος απολο¬ 
γισμός και ο ετήσιος ισολογισμός συνοδεύονται από 
λεπτομερή αιτιολογική έκθεση της Επιτροπής για τη 
διαχείριση και τα αποτελέσματα των δραστηριοτήτων 
της κατά το λογιστικό έτος. 

5. Ο απολογισμός και ο ισολογισμός μετά από την 
έγκρισή τους υποβάλλονται με τα σχετικά δικαιολογη- 
τικά εσόδων και δαπανών και με την προβλεπόμενη στο 
άρθρο 50 του παρόντος έκθεση των ορκωτών ελεγκτών 
στο Ελεγκτικό Συνέδριο, μέσα στις προβλεπόμενες κάθε 
φορά από τις ισχύουσες διατάξεις του λογιστικού των 
ν.π.δ. δ. προθεσμίες. 

6. Πριν από την κατάρτιση του ισολογισμού γίνεται 
απογραφή των στοιχείων του ενεργητικού και παθη¬ 
τικού. 

Αρθρο 49 

Ετήσιες οικονομικές καταστάσεις 

1. Η Επιτροπή συντάσσει και τις ακόλουθες ετήσιες 
οικονομικές καταστάσεις, οι οποίες υποβάλλονται στον 
εποπτεύοντα Υπουργό Ανάπτυξης και τον Υπουργό Οι¬ 
κονομίας και Οικονομικών: 

α) Κατάσταση ισολογισμού τέλους χρήσης. 

β) Κατάσταση λογαριασμού αποτελεσμάτων χρή¬ 
σης. 

γ) Προσάρτημα του ισολογισμού και των αποτελε¬ 
σμάτων χρήσης. 

2. Οι καταστάσεις αυτές καταρτίζονται το αργότερο 
εντός τεσσάρων (4) μηνών από τη λήξη του διαχειρι¬ 
στικού έτους, με ημερομηνία σύνταξης την 31η Δεκεμ¬ 
βρίου εκάστου έτους και υποβάλλονται στα αρμόδια 
ελεγκτικά όργανα. 

3. Ανά διετία, πριν από τον προβλεπόμενο στο άρθρο 
50 του παρόντος ετήσιο τακτικό έλεγχο των ορκωτών 
ελεγκτών-λογιστών και εφόσον το οικονομικό αποτέ¬ 
λεσμα υπερβαίνει τις δαπάνες της προηγούμενης χρή¬ 
σης υποβάλλεται υποχρεωτικά από την Επιτροπή στους 

αρμόδιους Υπουργούς Οικονομίας και Οικονομικών και 
Ανάπτυξης σχέδιο κοινής απόφασης για διάθεση έως 
του 80% του οικονομικού αποτελέσματος ως έσοδο 
του κρατικού προϋπολογισμού. Μετά την υπογραφή της 
σχετικής κοινής υπουργικής απόφασης καταρτίζεται 
πίνακας διάθεσης αποτελεσμάτων σύμφωνα με το π.δ. 
205/1998. 

4. Τα στοιχεία των ετήσιων οικονομικών καταστάσεων 
δημοσιεύονται σε δύο (2) ημερήσιες εφημερίδες ευρείας 
κυκλοφορίας και στην Εφημερίδα της Κυβερνήσεως. Τα 
στοιχεία αυτά υποβάλλονται και στον Πρόεδρο της Βου¬ 
λής μαζί με την έκθεση του άρθρου 13γ του ν. 703/1977. 

Άρθρο 50 

Έλεγχος οικονομικής διαχείρισης 

1. Ο τακτικός έλεγχος της οικονομικής διαχείρισης 
των πόρων της Επιτροπής και ο έλεγχος των ετήσιων 
οικονομικών καταστάσεων γίνεται από δύο (2) ορκω¬ 
τούς ελεγκτές-λογιστές που ορίζονται με απόφαση της 
Ολομέλειας της Επιτροπής. Οι δαπάνες του ελέγχου 
βαρύνουν την Επιτροπή. 

2. Το διαχειριστικό έτος συμπίπτει με το οικονομικό 
έτος. 

3. Οι ορκωτοί ελεγκτές-λογιστές που ασκούν τον τα¬ 
κτικό διαχειριστικό έλεγχο υποβάλλουν μέχρι την 30η 
Απριλίου κάθε έτους, έκθεση για τη διαχείριση και τον 
απολογισμό του διαχειριστικού έτους που έληξε. Οι 
εκθέσεις υποβάλλονται στον Υπουργό Ανάπτυξης, στον 
Υπουργό Οικονομίας και Οικονομικών και στο Ελεγκτι¬ 
κό Συνέδριο. Οι Υπουργοί Ανάπτυξης και Οικονομίας 
και Οικονομικών μπορούν να ζητήσουν οποτεδήποτε 
έκτακτους ελέγχους της οικονομικής διαχείρισης της 
Επιτροπής. 

Αρθρο 51 

Διαχείριση διαθεσίμων 

Σε συνδυασμό με τη παρ. 8 εδαφ. 4 του άρθρου 1 του 
ν. 2837/2000, τα διαθέσιμα του ειδικού λογαριασμού για 
την αποδοτικότερη διαχείριση του μπορούν να επενδύ¬ 
ονται σε τίτλους Ελληνικού Δημοσίου. 

Αρθρο 52 
Προμήθειες 

1. Οι κάθε μορφής προμήθειες αγαθών, οι αναθέσεις 
εκτέλεσης έργων και παροχής υπηρεσιών της Επιτρο¬ 
πής, διενεργούνται σύμφωνα με τις εκάστοτε ισχύουσες 
διατάξεις περί προμηθειών δημοσίου κλπ. και συμπλη¬ 
ρωματικά σύμφωνα με τον παρόντα κανονισμό. 

2. Κάθε προμήθεια διενεργείται με απόφαση της Ολο¬ 
μέλειας της Επιτροπής Ανταγωνισμού ή του εξουσιο¬ 
δοτημένου από αυτή οργάνου, μετά από αιτιολογημένη 
πρόταση των αρμόδιων υπηρεσιακών μονάδων. 

3. Οι προμήθειες αγαθών, οι αναθέσεις εκτέλεσης έρ¬ 
γων και παροχής υπηρεσιών πραγματοποιούνται, από 
την Επιτροπή : 

α) Με διαδικασίες διαπραγμάτευσης (εξαιρετική ή 
απευθείας ανάθεση) για ετήσια συνολική δαπάνη αυ¬ 
τών κατά κωδικό αριθμό είδους μέχρι του ποσού που 
ορίζεται στην εκάστοτε ισχύουσα σχετική απόφαση του 
αρμοδίου Υπουργού. 

β) Με συνοπτικές διαδικασίες (πρόχειρος διαγωνισμός) 
για ετήσια συνολική δαπάνη αυτών κατά κωδικό αριθμό 


είδους μέχρι του ποσού που ορίζεται στην εκάστοτε 
ισχύουσα σχετική απόφαση του αρμοδίου Υπουργού. 

γ) Με διενέργεια διαγωνισμού ανοιχτού ή κλειστού 
σύμφωνα με τα προβλεπόμενα στην ισχύουσα νομο¬ 
θεσία. 

4. Η αξιολόγηση των αποτελεσμάτων των διαγωνι¬ 
σμών και η διαδικασία διαπραγμάτευσης γίνεται από 
επιτροπές, η σύνθεση και η θητεία των οποίων καθορί¬ 
ζονται με απόφαση της Ολομέλειας της Επιτροπής. 

5. Η παραλαβή και η πιστοποίηση καλής εκτέλεσης 
βεβαιώνεται από σχετική τριμελή επιτροπή παραλαβής, 
η σύνθεση και η θητεία της οποίας καθορίζονται με 
απόφαση της Ολομέλειας της Επιτροπής. 

6. Οι παραπάνω επιτροπές, συγκροτούνται από υπαλ¬ 
λήλους που υπηρετούν με οποιοσδήποτε σχέση εργα¬ 
σίας στην Επιτροπή και λειτουργούν σύμφωνα με τις 
ισχύουσες κάθε φορά γενικές διατάξεις περί συλλογι¬ 
κών οργάνων. 

7. Στις εν λόγω επιτροπές είναι δυνατή η συμμετοχή 
ειδικών εμπειρογνωμόνων, εφόσον απαιτούνται εξειδι- 
κευμένες γνώσεις. 

Άρθρο 53 

Μισθώσεις - Εκμισθώσεις-Αγορές -Εκποιήσεις 
Ακινήτων 

1. Για τη μίσθωση - εκμίσθωση ακινήτων από την Επι¬ 
τροπή εφαρμόζονται οι διατάξεις του π.δ. 715/1979 (ΦΕΚ 
Α' 212) όπως ισχύει. 

2. Επιτρέπεται η μέχρι τριών (3) ετών μίσθωση με 
απευθείας συμφωνία μίσθωσης χωρίς διαγωνισμό ύστε¬ 
ρα από ειδικά αιτιολογημένη απόφαση της Ολομέλειας 
της Επιτροπής, σε επείγουσες ή εξαιρετικές περιπτώ¬ 
σεις ή αν έγινε δύο φορές διαγωνισμός και απέβη χωρίς 
αποτέλεσμα ή κρίθηκε ασύμφορος, τηρουμένων των δι¬ 
ατάξεων του άρθρου 27 του π.δ. 715/1979, όπως ισχύει. 

3. Επίσης εφαρμόζονται οι διατάξεις των άρθρων 50- 
64 του π.δ. 715/1979 όπως ισχύει και προκειμένου για 
αγορά, εκποίηση, αντιπαροχή και ανταλλαγή ακινήτων 
από την Επιτροπή. 

ΚΕΦΑΛΑΙΟ θ' 

ΤΕΛΙΚΕΣ ΔΙΑΤΑΞΕΙΣ 
Άρθρο 55 

Επεξήγηση όρων - Αναφορά σε διατάξεις 

1. Με την εξαίρεση των διατάξεων των άρθρων 17, 20, 
23, 25,26 και 27, τα οποία αφορούν, κατά περίπτωση, και 
τον προεδρεύοντα Τμήματος, ως «Πρόεδρος» στον πα¬ 
ρόντα Κανονισμό νοείται ο Πρόεδρος της Επιτροπής. 

2. Για όσα θέματα αφορούν διοίκηση και διαχείριση 
πόρων και δεν ρυθμίζονται από τον παρόντα Κανονισμό, 
ισχύουν οι διατάξεις του λογιστικού των ν.π.δ. δ. Όπου 
δε στον Κώδικα Λογιστικού των ν.π.δ.δ. αναφέρεται 
«Δ.Σ.», «Πρόεδρος Δ.Σ.» και «Όργανα» νοούνται η Ολο¬ 
μέλεια της Επιτροπής, ο Πρόεδρος και οι υπηρεσιακές 
μονάδες αυτής, αντίστοιχα. 

3. Όπου στον παρόντα κανονισμό γίνεται αναφορά 
στο ν. 703/1977, νοείται ο νόμος όπως έχει τροποποιηθεί 
και ισχύει εκάστοτε. 

4. Όπου στον παρόντα Κανονισμό γίνεται αναφορά 
στην Διεύθυνση Ανταγωνισμού νοείται η Γενική Διεύ¬ 
θυνση Ανταγωνισμού. 

Άρθρο 56 

Καταργούμενες διατάξεις 

Με την έκδοση του παρόντα Κανονισμού καταργείται 
η υπ’ αριθμ. 963/30.3.2001 (ΦΕΚ Β' 361/4.4.2001) Κοινή 
Απόφαση των Υπουργών Εσωτερικών, Δημόσιας Διοί¬ 
κησης και Αποκέντρωσης, Οικονομίας και Οικονομικών 
και Ανάπτυξης, για την Λειτουργία της Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 2006 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Π. ΠΑΥΛΟΠΟΥΛΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

-♦- 

Αριθμ. 5890/Β3200Σ06Α (3) 

Χαρακτηρισμός των Δ.Δ. Βελανιδιών, Καστανέας, Ανω 
Καστανέας, Μεσοχωριού, Φαρακλού και Λαχίου του 
Δήμου Βοιών Ν. Λακωνίας ως δυσπρόσιτων περιοχών, 
που παρουσιάζουν δυσχέρειες στην πρόσβαση των 
μηχανικών μέσων και στην μεταφορά των υλικών για 
την επισκευή των ζημιών σε κτίρια, που επλήγησαν 
από τον σεισμό της 8ης Ιανουάριου 2006. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1 .Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων», που κυρώθηκε με το 
ν. 867/1979 (ΦΕΚ Α' 24). 

2. Τις διατάξεις του ν. 1190/1981 (ΦΕΚ 203/Α/30.7.1981), 
ο οποίος κυρώνει την από 26.3.1981 Πράξη Νομοθετικού 
Περιεχομένου του Προέδρου της Δημοκρατίας, «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων», όπως αυτός τροποποιήθηκε 
και συμπληρώθηκε με το άρθρο 1, παρ. 42 και 43 του ν. 
2412/1996 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες δι¬ 
ατάξεις» (ΦΕΚ 123/Α/17.6.1996). 

3. Το π.δ. 69/1988 «Οργανισμός Γενικής Γραμματείας 
Δημοσίων Έργων». 

4. Την υπ’ αριθμ. Δ16α/04/773/29.11.1990 Κοινή Απόφαση 
του Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

5. Τ ις διατάξεις του άρθρου 27 του ν. 2081/1992 (ΦΕΚ 
154/Α') και το γεγονός ότι από τις διατάξεις της παρού¬ 
σας απόφασης δεν προκαλείται πρόσθετη δαπάνη σε 
βάρος του Κρατικού Προϋπολογισμού, η δαπάνη βαρύνει 
το Πρόγραμμα Δημοσίων Επενδύσεων και συγκεκρι¬ 
μένα των έργων 2006ΣΕ06900001, 2006ΣΕ06900002, 
2006ΣΕ06900003, 2006ΣΕ06900004, 2006ΣΕ06900005 
της ΣΑΕ 069. Η προκαλούμενη δαπάνη από την επι¬ 
δότηση του επιτοκίου βαρύνει το λογαριασμό του 
ν. 128/1975. Ο λογαριασμός αυτός επιδοτείται από το 
Κρατικό Προϋπολογισμό μόνο σε περίπτωση ελλειμμα- 
τικότητάς του. 


6. Την υπ’ αριθμ. 449/Α32/27.3.2006 Κ.Υ.Α. (ΦΕΚ 412/ 
Β/5.4.2006) «Οριοθέτηση περιοχών και πιστωτικές διευκο¬ 
λύνσεις για την αποκατάσταση των ζημιών από το σεισμό 
της 8ης Ιανουάριου 2006 σε περιοχές της Νομαρχίας 
Πειραιά και των Νομών Λακωνίας και Χανιών». 

7. Τις διατάξεις του αρ. 10 του ν. 2576/1998 «Βελτίωση 
των διαδικασιών για την ανάθεση της κατασκευής των 
ΔημοσίωνΈργων και άλλες διατάξεις». 

8. Το π.δ. 121/2004 (ΦΕΚ 84/Β/10.3.2004) για το διορισμό 
των Υπουργών και Υφυπουργών. 

9. Το τιμολόγιο που εγκρίθηκε με την υπ’ αριθμ. Υ.Α.Σ. 
οικ./3434/Β9β/5.6.2006 (ΦΕΚ 773/Β/26.6.2006) Απόφαση 
Υπουργού ΠΕ.ΧΩ.Δ.Ε. για εργασίες επισκευής ζημιών σε 
σεισμόπληκτα κτίρια, για τον υπολογισμό της δαπάνης 
και των αντίστοιχων παροχών για την αποκατάσταση 
των ζημιών στους σεισμοπαθείς της 8ης Ιανουάριου 
2006, σε περιοχές της Νομαρχίας Πειραιά και των Νο¬ 
μών Λακωνίας και Χανιών. 

10. Το υπ’ αριθμ. 7999/22.9.2006 έγγραφο του Δημάρχου 
Βοιών με το οποίο ζητά την αναπροσαρμογή του ανωτέρω 
τιμολογίου λόγω του ότι οι περιοχές των Δ.Δ. Βελανιδιών, 
Καστανέας, Ανω Καστανέας, Μεσοχωριού, Φαρακλού και 
Λαχίου του Δήμου Βοιών Ν. Λακωνίας είναι δυσπρόσιτες. 

11. Το γεγονός ότι από τον έλεγχο των κτισμάτων από 
Μηχανικούς της Υπηρεσίας μας στα Δ.Δ. Βελανιδιών, 
Καστανέας, Ανω Καστανέας, Μεσοχωριού, Φαρακλού και 
Λαχίου του Δήμου Βοιών Ν. Λακωνίας, διαπιστώθηκε ότι 
οι περιοχές των ως άνω Δ.Δ. πρέπει να χαρακτηρισθούν 
ως δυσπρόσιτες, αποφασίζουμε: 

Καθορίζουμε τα Δ.Δ. Βελανιδιών, Καστανέας, Ανω Κα¬ 
στανέας, Μεσοχωριού, Φαρακλού και Λαχίου του Δήμου 
Βοιών Ν. Λακωνίας, όπου υπάρχει δυσχέρεια πρόσβασης 
μηχανικών μέσων και μεταφοράς οικοδομικών υλικών ως 
δυσπρόσιτες περιοχές, για τις οποίες θα ισχύει αύξηση 
των τιμών του εγκεκριμένου τιμολογίου με αριθμ. πρωτ. 
ΥΑΣ οικ./3434/59β/05.06.2006 (ΦΕΚ 773/Β/26.6.2006) σε 
ποσοστό 20% χωρίς όμως υπέρβαση του ανώτατου 
ορίου δανειοδότησης. 

Από τις διατάξεις της παρούσας δεν προκαλείται 
πρόσθετη δαπάνη σε βάρος του Κρατικού Προϋπολο¬ 
γισμού, διότι έχει προβλεφθεί αυτή στην Κοινή Απόφαση 
449/Α32/27.3.2006 (ΦΕΚ 412/Β/5.4.2006) των Υπουργών 
Οικονομίας και Οικονομικών και ΠΕ.ΧΩ.Δ.Ε. και του Υφυ¬ 
πουργού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2006 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθμ. 118205α/ΙΖ (4) 

Σύσταση οργανικών θέσεων προσωπικού ιδιωτικού δι¬ 
καίου αορίστου χρόνου σε Δημόσιες Κεντρικές Βι¬ 
βλιοθήκες, κατ’ εφαρμογή του π.δ. 164/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τ ις διατάξεις των άρθρων 5, 8 και 12 του ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (ΦΕΚ 141/τ. Α'/10.6.2003). 




25768 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις του άρθρου 11 του π.δ. 164/2004 «Ρυθ¬ 
μίσεις για τους εργαζομένους με συμβάσεις ορισμένου 
χρόνου στο δημόσιο τομέα (ΦΕΚ 134/τ.Α7ΐ9·7.2004). 

3. Τις διατάξεις του άρθρου 1 του ν. 3320/2005 «Ρύθ¬ 
μιση θεμάτων για το προσωπικό του Δημοσίου και των 
νομικών προσώπων του ευρύτερου δημόσιου τομέα και 
για τους Ο.Τ.Α. (ΦΕΚ 48/τ. Α'/23.2.2005). 

4. Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2006 (ΦΕΚ 98/τ. Α'/ 
22.4.2005). 

5. Τα με αρ. 32/2005 και 33/2005 πρακτικά του Κε¬ 
ντρικού Υπηρεσιακού Συμβουλίου Διοικητικού Προσω¬ 
πικού ΥΠ.Ε.Π.Θ. (Κ.Υ.Σ.ΔΙ.Π.) που υπεβλήθησαν στο ΑΣΕΠ, 
κατ’ εφαρμογή των διατάξεων του άρθρου 11 του π.δ. 
164/2004. 

6. Την υπ’ αριθμ. 868/4.4.2006 απόφαση του Δ' Τμήμα¬ 
τος του ΑΣΕΠ περί υπαγωγής ή μη στις ρυθμίσεις του 
π.δ. 164/2004 συμβασιούχων των Δημοσίων Βιβλιοθηκών 
και των Γενικών Αρχείων του Κράτους. 

7. Την υπ’ αριθμ. ΣΤ5/10/96 κοινή απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης, Οικονομικών και Εθνικής Παιδείας και Θρησκευ¬ 
μάτων για τη σύσταση Ενιαίου Διοικητικού Τομέα στο 
ΥΠΕΠΘ (ΦΕΚ171 Β'). 

8. Την υπ’ αριθμ. 37876/ΣΤ5/2004 (ΦΕΚ 608/τ. 
Β726.4.2004) κοινή απόφαση του Πρωθυπουργού και 
της Υπουργού Εθνικής Παιδείας και Θρησκευμάτων «Κα¬ 
θορισμός αρμοδιοτήτων Υφυπουργών του Υπουργείου 
Εθνικής Παιδείας και Θρησκευμάτων.» 

9. Το υπ’ αριθμ. 118200/ΙΖ/8.11.2006 έγγραφο του Τμή¬ 
ματος Γ' Προσωπικού της Δ/νσης Βιβλιοθηκών και Γ ε¬ 
νικών Αρχείων, με το οποίο βεβαιώνεται η μη ύπαρξη 
στις Δημόσιες Βιβλιοθήκες, κενών οργανικών θέσεων 
με σύμβαση εργασίας ιδιωτικού δικαίου αορίστου χρό¬ 
νου αντίστοιχης ή παρεμφερούς ειδικότητας με τις 
συνιστώμενες με το παρόν σχέδιο κοινής υπουργικής 
απόφασης. 

10. Το γεγονός ότι από την εφαρμογή των διατάξεων 
της παρούσας απόφασης προκαλείται ετήσια δαπάνη 
σε βάρος του κρατικού προϋπολογισμού ύψους 240.000 
ΕΥΡΩ περίπου, που θα καλύπτεται από τις πιστώσεις 
που θα εγγράφονται προς τούτο στον προϋπολογισμό 
του Υπουργείου Εθνικής Παιδείας και Θρησκευμάτων 
(ειδ. Φ. 19-120, ΚΑΕ Ομάδας 0200). Η δαπάνη αυτή για 
το τρέχον οικονομικό έτος περιορίζεται στο ποσό των 
18.000 ΕΥΡΩ περίπου και θα αντιμετωπιστεί από τις 


εγγεγραμμένες πιστώσεις στον ανωτέρω προϋπολο¬ 
γισμό. 

11. Την υπ’ αριθμ. ΔΙΔΚ/Φ. 1/2/6139/23.2.2004 Κοινή Από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δη¬ 
μόσιας Διοίκησης και Αποκέντρωσης (τ. Β' 527), όπως 
τροποποιήθηκε με την υπ’ αριθμ. 17398/13.9.2005 τ. Β' 
όμοιά της (ΦΕΚ 1284 Β’). 

12. Την υπ’ αριθμ. 3793Θ/ΔΙΟΕ/1264/14.10.20Θ5 Κοινή 
Απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (ΦΕΚ 
1432 Β'), όπως ισχύει, αποφασίζουμε: 

Συστήνουμε στις κάτωθι Δημόσιες Κεντρικές Βιβλιοθή¬ 
κες, δώδεκα (12) οργανικές θέσεις με σύμβαση εργασίας 
ιδιωτικού δικαίου αορίστου χρόνου ανά ειδικότητα και 
εκπαιδευτική βαθμίδα ως εξής, προκειμένου να καλυ¬ 
φθούν οι διαπιστωθείσες πάγιες και διαρκείς ανάγκες, 
κατ’ εφαρμογή του π.δ. 164/2004: 

1) Στη Δημόσια Κεντρική Βιβλιοθήκη Βέροιας τρεις (3) 
θέσεις ΤΕ Βιβλιοθηκονόμων και μία (1) θέση ΔΕ Ειδικών 
Εφαρμογών Πληροφορικής. 

2) Στη Δημόσια Κεντρική Βιβλιοθήκη Δράμας μία (1) 
θέση ΔΕ Οδηγών. 

3) Στη Δημόσια Κεντρική Βιβλιοθήκη Λιβαδειάς μία (1) 
θέση ΔΕ Οδηγών. 

4) Στη Δημόσια Κεντρική Βιβλιοθήκη Ναυπάκτου μία 
(1) θέση ΤΕ Βιβλιοθηκονόμων. 

5) Στη Δημόσια Κεντρική Βιβλιοθήκη Ρεθύμνου δύο (2) 
θέσεις ΤΕ Βιβλιοθηκονόμων και μία (1) θέση ΔΕ Οδηγών. 

6) Στη Δημόσια Κεντρική Βιβλιοθήκη Ρόδου μία (1) 
θέση ΔΕ Οδηγών. 

7) Στη Δημόσια Κεντρική Βιβλιοθήκη Σιάτιστας μία (1) 
θέση ΤΕ Βιβλιοθηκονόμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Δεκεμβρίου 2006 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΥΦΥΠ. ΟΙΚΟΝΟΜΙΑΣ ΚΑΙ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 

